نێچیرڤان بارزانی: دەبێ حكومه‌تى عێراق پابه‌ندى قه‌ره‌بووكردنه‌وه‌ى قوربانييان بێت - رۆژنامه‌ی خه‌بات\nنێچیرڤان بارزانی: دەبێ حكومه‌تى عێراق پابه‌ندى قه‌ره‌بووكردنه‌وه‌ى قوربانييان بێت\nنێچیرڤان بارزانی، سەرۆكی ھەرێمی كوردستان پەیامێكی بەبۆنەی یادی 37 ساڵەی ئەنفالكردنی بارزانییەكان بڵاوكردەوە و رایدەگەیەنێت “له هه‌وڵه‌كانمان له ئاستى عێراق و جيهان به‌رده‌وام ده‌بين، بۆ ئه‌وه‌ى جارێكى دى له هيچ شوێنێك مرۆڤايه‌تى ئازار و مه‌رگه‌ساتى وه‌ك ئه‌نفال و كيمياباران نه‌بينێته‌وه، حكومه‌تى عێراقيش ده‌بێت پابه‌ندى قه‌ره‌بووكردنه‌وه‌ى قوربانييان بێت”.\nسەرۆكی ھەرێمی كوردستان لە پەیامەكەیدا دەڵێت: “هه‌ر له‌م ياده‌دا به رێز و پێزانينه‌وه رۆڵى جوامێرانه‌ى خه‌ڵكى هه‌ولێر و ده‌وربه‌رى، خه‌ڵكى هه‌رير و باتاس و ديانا و ده‌وروبه‌ريان به بير ده‌هێنينه‌وه كه هه‌موو هاوكارييه‌كان پێشكه‌ش به خێزان و كه‌سوكارى ئه‌نفالكراوان كرد. بوونه پشت و په‌نايان و ده‌رفه‌تى كار و په‌يداكردنى بژێوى ژيانيان بۆ ره‌خساند. جوامێريى ئه‌وان بۆ هه‌ميشه له ياده‌وه‌ريى ئێمه و كه‌سوكارى ئه‌نفالكراوان و كوردستانيياندا ده‌مێنێته‌وه.\nدەقی په‌يامى سه‌رۆكى هه‌رێمى كوردستان بۆ يادى ئه‌نفالكردنى بارزانيیەكان:..\nئه‌مڕۆ يادى ئه‌نفالكردنى هه‌شت هه‌زار سڤيلى بێتاوانى بازرانى ده‌كه‌ينه‌وه كه به‌رله سى و حه‌وت ساڵ 31/7/1983 له ماوه‌ى ده ڕۆژدا له ئۆردوگا زۆره‌ملێكانى قوشته‌په و به‌حركه، هه‌رير و ديانا له سنوورى پارێزگاى هه‌ولێر، ڕژێمى به‌عس جينۆسايدى كردن و بۆ هه‌ميشه ڕاپێچى مه‌رگستانى بيابانه‌كانى باشوورى عێراق كران.\nبابه‌تی پێشوو پەیامێک لە سەرۆکوەزیرانی هەرێمی کوردستانەوە\nبابه‌تی دواتر له ماوه‌ی 24 كاتژمێردا 13 كه‌سی دیكه له هه‌رێمی كوردستان به كۆڕۆنا گیانیان له‌ده‌ستداوه


خەندان ریزبەندى زانکۆکانى جیهان راگەیەندرا، زانکۆکانى عێراق و کوردستان لە کوێى ڕیزبەندیەکەدان هەواڵی کوردستان\nریزبەندى زانکۆکانى جیهان راگەیەندرا، زانکۆکانى عێراق و کوردستان لە کوێى ڕیزبەندیەکەدان\nهەواڵی کوردستان - خەندان-ساڵانه ئەکادیمیاى ریزبەندى زانکۆ جیهانیەکان (ARWU) کە بە ریزبەندیەکانى شانگهاى ناسراوە، هەڵسەنگاندن بۆ باشترین زانکۆکانى جیهان ده‌كات و لە ریزبەندیەکدا پلەبەندیان بۆدەکات.\nسێ یەکەمین زانکۆ لە وڵاتەکانى ئەمریکا و بریتانیان\nئه‌مڕۆ ARWU ئەنجامى هەڵسەنگاندنەکانى ساڵی 2019 ى زانکۆکانى لە لیستێکدا بڵاوکردەوە و لە ئەنجامى هەڵسەنگاندنى زانکۆکاندا وەک چاوەڕوان دەکرا، زانکۆى هارڤارد-ى ئەمریکى بۆ حەڤدەهەمین جار لەسەر یەک وەک باشترین زانکۆ و لە ریزبەندى یەکەمى زانکۆکانى جیهاندایە، زانکۆى ستانفۆرد-ى ئەمریکیش لە پلەى دوەم ناوى هاتوە و دوابەدواى دو زانکۆ ئەمریکیەکە، زانکۆى کامبریدج-ى بریتانى پلەى سێیەمى زانکۆکانى جیهانى گرتوە.\nزانکۆکانى هەرێمى کوردستان و وڵاتى عێراق بەهیچ جۆرێک ناویان لە ریزبەندیەکەدا نەهاتوە\nبەشێوەیەکى گشتى زانکۆ ئەمریکی و بەریتانیەکان لە ریزبەندیەکانى پێشەوەدان, بەچەشنێک تا ریزبەندى هەژدەیەم تەنها زانکۆى ئەو وڵاتانە دەبینرێن، هەرچى زانکۆکانى هەرێمى کوردستان و وڵاتى عێراق-ە بەهیچ جۆرێک ناویان لە ریزبەندیەکەدا نەهاتوە و نەیان توانیوە بچنە نێو لیستى باشترین هەزار زانکۆى جیهانەوە.ئەم ڕیزبەندیە گرنگى تایبەتى خۆى هەیە, بە چەشنێک ئەمڕۆ میدیاکانى فرەنسا بابەتەکەیان بە مەترسیدار پێناسە کردوە و رەخنەیان لە خوێندنى باڵاى وڵاتەکەیان گرتوە و دەڵێن کە زانکۆ فڕەنسیەکان پاشەکشەیان کردوە لە ریزبەندیەکەدا و هاتونەتە پلەکانى خوارەوە، بە جۆرێک ساڵى رابردو زانکۆى سۆربۆن-ى فرەنسى لە پلەى 36 دا بوە ئەمساڵ ئەو زانکۆ فرەنسیە چوەتە پلەى 44 مى زانکۆکانى جیهان.ریزبەندى ARWU لە ساڵى 2003 وە بە بەردەوامى و ساڵانە بەپێى کۆمەڵێک پێوەرى وەک: ژمارەى توێژینەوە زانستیەکان، بەدەستهێنانى خەڵاتە جیهانىەکانى وەک نۆبڵ، کواڵیتى خوێندن، ژمارەى بەشەکانى نێو زانکۆکان و کۆمەڵە بابەتێکى دیکە هەڵسەنگاندن بۆ زانکۆکان دەکات و لە ریزبەندیەکدا رێکیان دەخات و بڵاویان دەکاتەوە.ئەمەى خوارەوە لیستى یەکەم تا دەیەمى زانکۆکانە:1.\n4. پەیمانگاى تەکنەلۆجى ماساچوسێتس (MIT)\nزانکۆى کالیفۆرنیا، بێرکلى\n6. زانکۆى پرینستن\n7. زانکۆى ئۆکسفۆرد\n8. زانکۆى کۆڵۆمبیا\n9. پەیمانگاى کالیفۆرنیا بۆ تەکنەلۆجیا\n10. زانکۆى چیکاگۆ


حاشا من براى عەرەبم نیە .. ئاکۆ برایم – WTARIKURD\nحاشا من براى عەرەبم نیە .. ئاکۆ برایم\nلەوەتەى وەکو کورد هەستم بەبونى خۆم ونەتەوەکەم کردوەو لەسەر ئەم خاکى عێراقە ئەژیم بەبێ خواست و بەزۆر کردویانم بەمواگنیى عیراقى و ، بەزەغت زۆرە ملێ کراوم بەبراى عەرەب و ناسنامەو رەگەزنامەى عێراقیان پێداوم ، ئەوەش لەکارە هەر قورس وگران و ئەستەمەکانى ژیانم بووە ، چونکە هیچ سات و کاتێک هەستم نەکردوە کەلەناو وڵاتێکدا بەئاسودەیى و ئارامى و سەربەستى دەژیم و براکەم لەپاڵامایەو هەمیشە پشت وپەنامە( برالەپشت برابێ ) ، هەمیشە بەتەسکەرەوە سیاسەت و قسەى ئەملاو لا برا و کەسم بوە ، بەڵام لەسەر ئەرزى واقیع دوژمنێکى سەرسەخت و تا سەرئێسقان شوفێنى ونەفام و دواکەوتو بوە ، هەمیشە وبەردەوام هەوڵى داوە ملم بشکێنێت و لەخشتەم بەرێت ، یارى بەکەرامەت وناموسم بکات ، داب ونەریت و فەرهەنگ وکەلتور وناسنامەو بەهاى جوانم ناشیرین بکات ..\nبەدرێژایى مێژوو ئەوە حاڵمان بووە ، هەرلەسەرەتاى دەرکەوتنى عەرەب و ئیسلامەوە تا رۆژگارى ئەمڕۆ هەمیشە بەدەست ئەو بەناو برا عەرەبانەوە ناڵاندومانە ، لەژێر ناو و پەردەى جۆراوجۆرى قەومى وئیسلامى دا کوژراوین و لەسەرخاکى خۆمان دەرکردن وتەعریب و ئەنفال و کیمیاویى وسوتماک کردنى خاک بوە بەبەشمان ، هەموو دەمو کاتێک بەچاوى بێگانەو نامۆ و بیانى و وەکو میوان لێیان روانیوین و هەرگیزاو هەرگیز بۆ هیچ شتێک وەکو هاووڵاتى و خەڵکى رەسەنى ئەم خاک ونیشتیمانە تەماشا نەکراوین ، لاى ئەوان ئێمە هەر نۆکەر و ئەڵقە لەگوێ وپیاو و خزمەتکارى دوژمنانیانین و بۆئەوەش پێویستە لەدیدگاى ئەوانەوە بەچاوى کەم وسوک وبچوک سەیربکرێین و لەبەرامبەردا سزاو نارەحەتى بچێژین و ماڵمان تاڵان بکرێت ، کچ وژنمان بەکۆیلە وجاریە بکرێن، سەروەت وسامانمان زەوت بکرێ ، کەرامەت وناموسمان بن پێ بخرێت. من وەکو خۆم هەموو نەهامەتى و ماڵ وێرانى و قڕکردن و زۆر و زەحمەتى و نەگەیشتن بەهیچ ئامانج و مەبەستێک وخۆڵانەوەمان لەناو بازنە و چوارچێوەیەکى داخراودا دەگێڕمەوە بۆ شوفێنى وعەرەبەکان بەهەموو مەزهەب و بیرو بۆچونەکانەوە لەگەڵ رێزم بۆ ( جواهیرى وحەسەن و هادى عەلەوى و شاکر خسباک و هاوبیرەکانى یان) بەڵام لەسەدا نەوەدى عەرەب ئەوە بیرو بۆچونیانە ، ئەوان هەمیشە زیندە بەچاڵیان کردوین، بەکافرو گومڕاو مونافیق هاوپەیمانى جولەکە ناساندویانین وتۆمەت و قسەى ناراست و بوختانیان داوەتە پاڵمان ، رێگەیان نەداوە سەرببزوێن ، داواى سەرەتاترین مافى خۆمان بکەین ، ئەوە سەدام و قاسم و عەبدولسەلام و عەبدولرەحمان و تا مالکیش زەقترین نمونەى ئەو شوفێنێتى و هەڵوێستە دزێوانەن .\nگەر سەرنج بدەیت بەدرێژایى مێژوو و لەگەڵ دروستبونى دەوڵەتى بەناوعێراق و قۆرخکردنى تەواوى دەسەڵاتەکان بۆ عەرەب و شوفێنیەکان بووە ، تاکە یەک پۆست وپلەو وماف و ئیمتیاز چیە بۆکورد بەرەوا نەزانراوە ، هەموو دەم نەک وەک هاووڵاتى پلە دوو بگرە لە خوار چوار وپێنجیشەوە حسابیان بۆکردوین ، من ئەوەى کەئێستا دەیبینم و لەبەغدا کورد پۆست و پلە و مەکانەى هەیە بەشتێکى رۆتین و کاتى دەزانم ، بەتێپەڕبونى رۆژگارو گۆڕینى بارودۆخى سیاسى و ئیقلیمى و ناوخۆیى ئەویش وردە وردە کاڵ دەبێتەوە ونامێنێت ، من بەدڵنیاییەوە دەیڵێم پاش چەند ساڵى دیکە هەست و بیرى ئەو شوفێنیانە دەگاتە ترۆپک و ئەو دەمە نەک وەزیر و مولحەقى سیاسى و پەرلەمانتار ، بگرە بۆ دەرمانیش بەڕێوەبەرێکى قوتابخانەیەکی سەرەتایش لەکەرکوک و مەندەلى نابینیت ، ئەوە هەمووان رابردوى چەندانى وەکو مالیکى و عەلاوى و مشعان جبورى و کێ و کێمان لەپێش چاوە، کاتێک بەناو ئۆپۆزسیۆن بوون کورد چى بۆنەکردن ؟ لەچ بارێکەوە کەمتەرخەمى نواند؟ هەر کورد نەبوو لەدواى راپەرینى 1991ببوە رێگا خۆشکەر و رێ ئاسانکار بۆ هەزاران عەرەبى شیعە و سونە وشوفێنى کە خۆیان لەزوڵم وزۆرى بەعس ببوێرن وپەنا بێنە بەر کوردستان، هەر لەناو خاکى کوردستاندا نەبوو کردمانن بەشت و بەشەو و روژ پاسەوانیان بوین و هەموو ئیش و کارێکمان بۆرایى دەکردن و ، تەنانەت زۆر جار لەبرى ئەوانیش بەناوى( مجلس الاعلى و وفاق وتەنى و مەلیکى دەستورى ) چالاکیمان دەکرد و دەستمان لەدوژمن دەوەشاند ، بەس بۆ ئەوەى زلهێزەکان دان بە بوونى ئەو هێزە دا بنێن وشتێکیان بۆ بکەن ، ئەدى پاش رزگاربونى عێراق و روخاندنى سەدام و دروستبونى حکومەتێکى نوێ ، هەڵوێست وپاداشتى ئەو شوفێنى و رەگەزپەرست وبەدنمەکانەى کە تا دوا رۆژى رمان ونەمانى سەدام میوانى ئەم خاک وئاوەى کوردستان بوون چى بوو؟ چیان بۆکورد وشۆڕش ومیللەتەکەى کرد؟؟ جگە لەپیلان گێرى و ئاژاوە و دووبارە تەعریب و راونان وماڵ سوتاندن و کوشتن و دەربەدەریمان؟ ئەوەتا هەموو بەئاشکرا دەبینین مالیکى ونوجیفى و شەهرستانى و زەیدى و جبورى و سەدر وزۆرێکى دیکەش تا سەرئێسقان رق وقین وبوغزیان بەرامبەر بەیەک هەیە و شیر وتیر لەیەک دەسون ، یەکتر تاوانبار دەکەن و سزاى مەرگ ولەسێدارەدان بۆ یەکتر دەردەکەن، لەهیچ خاڵ و بۆچونێکدا کۆک و تەبا نین و بەهەزاران دانیشتن و گفتوگۆ رێکەوتنیش ناگەنە ئەنجام ، بەڵام لەسەر مەسەلەى دوژمنایەتى و رق ئەستورى و پەراوێزخستنى کورد ودوورخستنەوەى لەدەسەڵات و بێبەرى کردنى لە خێر وبێر و خۆشى وڵات هەموو دەبنە براى گیانى بەگیانى و مەلاى سەلەفى سوێند بەسەرى ئیمامى شیعى دەخوات ..\nهەموومان ئەو پاشەڕۆژەمان لەپێش چاوە و چاک درک بەوە دەکەین کە تاکە شتێک وایکردوە حکومەتى عەرەبى بەغدا لەبەرامبەر کورد و هەرێمەکەى بێدەنگ بێت و هیچ پەرچەکردارێکى نەبێت ، لەوەوە سەرچاوەى گرتوە کە جارێ حکومەت توشى شەلەلى سیاسى و قەیران و نەهامەتى و نغرۆى سەدان کێشەى ناوخۆ ودەرەکى بووە ، هەروەها جارێ هێزێکى تۆکمەوشەڕکەر و چەکى پێشکەوتوى دەست نەکەوتوە ، هەروابێتەو سیاسەتى نێو دەوڵەتیش ئەمڕۆ رێگا نادات بۆ کار وهێرشى هاوشێوەى سەدام و تورکیا ، ئەگەر نا بەنوێژى نیوەڕۆ دەیانکردین بەپۆڕى خوراو.\nتۆ بنواڕە بەدەگمەن وترس و لەرز و دزى وخۆشاردنەوە نەبێت کوردێکى داماو و سەرگەردان نابینیت بۆ نەخۆشى وکارى تایبەتیش رێ بکەویتە بەغدا وجنوب ، ئەگەر بشچێت ئەبێت جۆرەها موجازەفەو گەمە لەگەڵ مەرگ بکات ، تا پێى نەزانن و توشى دەردى سەرى نەبێت، کەچى ئێمە هەمشە دەست ودڵمان فراوانە و لەماوەیەکى کەمدا رابردو لەبیر ئەکەین ئەنفال وکیمیاوى و گوند روخاندن و ئەمن و قەسابخانەى موسل وئەبوغرێب بێ ریزى و سوکایەتى دەبێتە خەون سەراب و بکەرانیشى کە سەرلەبەریان عەرەبن لامان دەبنە میهرەبان و بەخشندەو دڵسۆز ، هەر بەزۆر ئەیان کەینەوە بەبراى خۆمان ، زەویان دەدەینێ و پۆست وپلەیان پێدەبەخشین و لەترس وپەلامار دەیانپارێزین و دەرگایان بۆ واڵادەکەین ، ئەوەتا تۆ بنواڕە شەقام و ئوتێل وباخچە و کارگە و هەموو پڕاوپڕە لەعەرەب، خەریکە بەهێمنى ولەسەر خۆیى تەعریب دەکرێن ، ئەوان لێرە ژیان وسەروماڵ وکەرامەت و هەمووشتێکیان پارێزراوە ، لەمن تۆش خۆشتر رادەبوێرن،نەترس، نەگرتن ، نەتۆقاندن ، نەراونان ، نە ماڵ سوتاندن نە دەربەدەرى ، نایەتە رێگایان ، هاوکاریان دەکەین ، ئیشیان پێدەدەین ، جل وبەرگیان دەدەینێ ، تێریان دەکەین ، لە سەرما و ترس و ئەملاو لا دەیانپارێزین ، ئەوانیش لەسەرخاکى خۆمان لەناو کەس و کارى خۆماندا بە بەرچاوى براو خوشک و خزمەکانمەوە ئاوا پاداشتى ئەو هەموو دڵسۆزى و خەم و بەتەنگەوە هاتنەوەمان دەدنەوە ، دزیمان لێدەکەن ، بەپیلان وتاوانى جۆراوجۆر براو ئامۆزاو خزمەکانم سەردەبڕن و بەبەرد دەیانکوژن و گیرفان و باخەڵەکانى تاڵان دەکەن ، ئوتومبێلەکەى دەفڕێنێت ، ئەمە تاکو ئێستا دەیان کارەساتى وتراژیدى وا جەرگبڕمان بینى ..\nبەڕێزینە بەرپرسان و خەمخۆرانى وڵات و نیشتیمان و کوردستانەکەم نامانەوێت ، نامانەوێت ، هەرگیزاو هەرگیز ئاو ئاگر نابنە دۆست ، گورگ ومەڕیش قەت قەت دەست لەملى یەکتر ناکەن ، ئەگەر برایەتى ئەوها بێت وهەمیشە بەزیان و ماڵوێرانى و رژانى خوێنى کورد لەسەر حساب وبەرژەوەندى عەرەب کۆتایى بێت ، حاشا هەزاران جار حاشا من برام نیە وباوک وباپیریشم هەر تاقانە بوون ، ئیدى بەسە با خۆمان فریو نەدەین و بەو قسەو خەیاڵاتانە خۆمان لەخشتە نەبەین ، ئەوان بەڵێنێکەو داویانە بۆ بەرژەوەندى وگەیشتن بەپلەو دەسەڵات و بەکارهێنانمان وەکو ئامراز و سەرکەوتنى خۆیان وەکو زڕ براش حسابمان بۆناکەن و لە ریزى دوژمنیش ئەژمارناکرێین. رەنگبێت تۆ دوژمنەکەت زەلیل بێت روحم و سۆزت بۆى بجوڵێت چاکەى لەگەڵدا بکەیت و ئەوەى کردویەتى لێى ببوریت و فەرامۆشى بکەیت ، بەڵام ئەوان هەموو دەموکاتێک خاوەن یەک بیرو باوەڕى شوفێنى پڕ لەرق وقینن کە مەزڵوم وژێردەست وچەوساوەبوون خۆیان دەکەنە مەڕ وپەپوولە وفریشتە ، هەر کە هەلیشیان بۆسازا ئەوپەڕى بێ نمەکى و سپڵەیى و بێ وەفایى دەنوێنن ..\nمن پێم خۆش نیە و جەرگم ژان دەکات رۆڵەى کوردى بێتاوان وکاسب و هەژار لە پێناوى تەماع و دزى و چاوچنۆکى بەدەستى پیس وچەپەڵى ئەو نەفرەت لێکراوانە بکوژرێت ، تکایە چارەیک با چەیدى عەرەب زاڵنەبێت بەسەرمان ولەسەرئاو و خاک وموڵکى خۆشمان زوڵم ئیهانەمان لێ نەکەن و جەرگى دایکانمان نەسوتێنن ..\nسنورێک بۆ ئەو ناهەقى و زوڵم غەداریە دابنێن. لەتازەترین خەبەریشدا پەرلەمانتارێکى شیعە دەڵێت هەرگیز کوردو شیعە دۆست و هاوپەیمان نین ، و لەولاشەوە قائیدێکى عەسکەرى کۆنە بەعسى هەرەشە دەکات و دەڵێت لەمەولا دەبێت کورد بە کارت و کەفیل بۆیان هەیە پێ بخەنە ناو شارى کەرکوکەوە .\nئاغاى مالیکیش بڕیارە داوە کە لەمەولا رێگە نەدرێت بەوئوتومبیلانەى ژمارەى شارەکانى هەرێم یان پێوەیە بێنە ناو سنورى دەسەڵاتى عەرەب ، ئیدى نازانم خێر وبێرى ئەو برایەتیە و ئەو خۆ هەڵ خەڵەتاندنە تاکەى بەردەوام دەبێت؟؟ روداوەکانى ئەم دوایەى دوز خورماتو و هەڵپە و قسە و هەڕەشەى ئەو کۆنە بەعسى و عەرەبانەش باشترین بەڵگەو سەلمێنەرى ئەوەن کە لەدوژمنێکى بوغزن وقین لەدڵ و تادوارادە سپڵە زیاتر هیجى تر نین .\nلەگەڵ رێزم بۆ شیعرەجوانەکانى شاعیرانى پایەبەرز گۆران و بێکەسى نەمر ئیدى لەمەودوا شیعرى ( براى عەرەبى چاوڕەشم ) و (دۆستایەتى کورد و عەرەب زۆر کۆنە) لەبیرو زهنى خۆمدا دەسڕمەوە ، چونکە من هەست ناکەم هیچ دەم و کاتێک برایەکى عەگاڵ بەسەر و دیشداشە لەبەر و چاو رەش و دۆستى کۆن و بەوەفام هەبوبێت و داکۆکى لە بچوکترین ماف و هەقى رەوام کردبێت ، ئەوەى پێى دەوترێت برا هەمیشە چەقۆ لەمشت و تفەنگ بەشان بووە و حەزو خەون خۆزگە و خەونەکانى سەربڕیوم گەنج و لاوانى ولاتى خەڵتانى خوێنى کردوە . .\nئەوان عەرەبن وبرایەتیان هاوشێوەى هابیل و قابیلەو بڕایەوە\n3,415 جار بینــراوە لەڕەهێڵپۆست\nده‌رسیم دیبه‌گه‌یی: داموده‌زگاکانی سوپای نوێی ئێراق، سوپای مالیکی، شیعه و به‌عس.\nژماره‌ى راسته‌قینه‌ى مسوڵمانان له جیهاندا چه‌نده.؟! شنۆ محەمەد .


هێزەکانی پاراستنی گەل (هەپەگە) لە بارەی رووداوەکەی 4ی ئەم مانگەی گوندی بێبابێی سەر بە شارۆچکەی چەمانکێ ڕاگەیەندراوێکی بڵاوکردەوە و جەختییکردەوە کە هێزەکانیان هێرشیان نەکردووەتە سەر هیچ کەسێک، بەڵکو ئەوان هێرشیانکردووە، داواش دەکات، کێشەکان بە رێگای دیالۆگ چارەسەر بکەن.\nناوەندی راگەیاندن و چاپەمەنی هەپەگە (شەممە 7ی تشرینی دووەمی 2020) لەڕاگەیەندراوێکدا ڕایگەیاند:" هەندێک ڕێکخراو و دەزگای راگەیاندن باسیان لەوە کردووە کە لە 4ی تشرینی دووهەمی 2020دا لە ڕووداوێکدا لە نزیک گوندی بێبابێ سەر بە چەمانکێ، گوایە هێزەکانی ئێمە هێرشێکیان ئەنجامداوە، بەڵام ئەو هەواڵ و لێدوانانەی لەو بارەیەوە بڵاوکراونەتەوە، ناڕاستن."\nجەختیشیکردووەتەوە: "ئێستاش دووپاتیدەکەینەوە کە ئۆپڕاسیۆنەکانی سەر کەمپەکانمان بوەستێنن و کێشەکان بە رێگای دیالۆگ چارەسەر بکەن."\nئەوەش لەکاتێکدایە، لە بەرواری 4ی ئەم مانگەدا و لە ڕووبەڕووبوونەوەیەکی تەمومژاوی هێزەکانی نزیک لە پارتی دیموکراتی کوردستان و هێزەکانی پەکەکەدا لە چەمانکێ، پێشمەرگەیەک گیانیلەدەستدا و دوو پێشمەرگەی دیکەش برینداربوون.


٨٠ ڕێکخراو و سەندکاى کرێکارى خوازیارى ڕاگرتنى کوشتار و قەتڵوعامى کۆڵبەران بوونەوە! | AvaToday\nposted onAugust 3, 2020\nبە پێى هەواڵى بڵاوکراوە لە ماڵپەڕى مافەکانى مرۆڤى کوردستان، ٨٠ ڕێکخراو و سەندکاى کرێکارى لە دونیا بە بڵاوکردنەوەیەى بەیاننامەیەکى هاوبەش بە ناوونیشانى "نابێت کۆڵبەران لەبیر بکرێن"، خوازیارى ڕاگرتنى کوشتار و قەتڵوعامى کۆڵبەرەکان لە لایەن سوپاى تیرۆریستى پاسدارانى کۆمارى ئیسلامى بوونەوە.\nئەم سەندیکا و ڕێ:خراوە کرێکارییانە لە بەیاننامەکەیاندا ئاماژەیان بە ڕەگ و ڕیشەى هەژارى و نەبوونى لە ڕۆژهەڵاتى کوردستان بە گشتى و ناوچە سنوورییەکانى کوردستان کردووە کە ئەمەش هۆکار بووە بۆ ئەوەى لاوان و پیاوانى کورد ڕوو بکەنە کارى کۆڵبەرى کە وەک پیشە هەژمار ناکرێت.\nئەم سەندیکا و ڕێکخراوە کرێکارییانە ئاماژەیان بە شەهیدکردنى ٧٩ کۆڵبەر لە ساڵى ٢٠١٩ى زایینى کردووە کە بە تەقەى ڕاستەوخۆى سنووربانان و هێزە ئینتزامییەکانى کۆمارى ئیسلامى گیانیان لەدەست داوە لە کاتى کۆڵبەرى و دەیان کەسى دیکەیشیان لێ بریندار کردوون.\nلە بەشێکى بەیاننامەکەدا هاتووە: "ئێمە ڕێکخراو و سەندیکاکان، سیاسەتە سەرکوتکەرانەکانى ڕژێمى ئێران بەرامبەر کۆڵبەرەکان بە گشتى پڕۆتستۆ دەکەین. ئێمە سەرنجى ژنان و پیاوانى کرێکار و کۆمەڵگەى نێونەتەوەیی بەرامبەر ئەم کارەساتە ئینسانى و کۆمەڵایەتییەى کۆڵبەران ڕادەکێشین. دەوڵەتى ئێران دەبێـ سەرکوت و قەتڵوعامى کۆڵبەران کۆتایی پێ بێنێت و ڕێز لە بنەماکانى مافى مرۆڤ بگرێت و ڕێگەى پەرەپێدانى ئەڵترناتیڤە ڕاستەقینە ئابوورییەکان بۆ خەڵکى ڕۆژهەڵاتى کوردستان بگرێتە بەر و واڵا بکات".\nİsrail Suriye’de İran ve Hizbullah milislerini vurdu\nLêgerîn: Yeni bir Kürt hareketi ilan edildi\nKomeleya Lêkolînên Kurdî’den online Kürtçe dersleri


ئازادی بۆ مەلا کرێکار، ئازادی هەموومانە – بەشی دووەم – Denegkan\nbyڕۆژ\tApril 5, 2012\tگشتی\nمەلا کرێکار و تۆمەتەکان لە نێوان دوێنێ و ئەمڕۆدا\nرۆر ئاسانە تۆمەت هەڵبەستیت و بە کەسێک بڵێیت هەرچییەک، “تیرۆریست گێڕەشێوێن “،یان هەر ناوێکی دیکە بە ڕاستی، بەڵام کێشەکە ئەوەیە ڕاستی ئەوەندە ئاسان و خێرا بەدەست نایەن وەک ئەوەندەی دەکرێت تۆمەت هەڵبەسترێت. “کۆمۆنیستەکان” پێمان ناڵێن مەلا کرێکار چۆن چۆنی دەستی بە خوێنی خەڵكی کوردستان سوورە؟ باشە کە لەو بەیاننامەیەدا ئەم “تاوانکاریانە” دەر ناخەن ، ئیدی بۆ دەڵێن مەلا کرێکار ڕاستەوخۆ شوێنی زیندانە؟ گەر تاوانباریش بێت، مافی بەرگریکردنی لە خۆ نییە؟ دواجار ئەو “تاوانانەی” ئەو لە کوردستان ئەنجامی داون، کێی دیکە ئەنجامی نەداون؟ لە خێڵ و سەرۆک عەشیرەتەوە بگرە تا دەگاتە ئەحزابە مۆدێرنە کوردیەکان؟ کێ کوشتاری نەکردووە، کێ خەڵكی بێگوناهی نەکوشتووە لە شەڕەکاندا، کێ هەیە لە ناو سیاسیەکاندا ئەوەی نەکردبێت کە مەلا کرێکار کردویەتی لە نەوەدەکاندا ؟ خۆ هەر مەلا کرێکار جەنگی نەکردووە لە کوردستان، چیرۆکی شەڕەکانی ناوخۆ لە شاخ و لە شار تێکڕا بەسەرکردنەوەی کۆمەڵێک تاوانن کە سیاسییەکانمان تۆماریان کرد لە مێژووی ئێمەدا . هەروەها، لە سەر ئاستی جیهانیش تەواوی ئەو تۆمەتانەی دراونەتە پاڵ مەلا کرێکار ، لەڕووی یاساییەوە هەموو پاککراونەتەوە، جونکە زیاتر لە ٣٥ مەحکەمەی برۆدتەوە لە دادگاکانی وڵاتی نەرویژ لە دژی ناردنەوەی بەزۆری بۆ کوردستان ، لە تۆمەتەکانی شەری ناوخۆوە لەسەری هەتاوەکو دەگاتە کوشتنی رۆژنامەنووسی ئوستورالی پۆڵ مۆران، مەلا کرێکار مەحکەمەکانی بردۆتەوە لەو وڵاتی “کۆمۆنیستەکان” داوایان لەسەر تۆمارکردووە. ئەگەر ” تاوانەکان دەرحەق بە خەڵكی کوردستان” ی مەلا کرێکار وەک “کۆمۆنیستەکان” دەڵێن ئەویە کە سەرکردایەتی گروپێکی چەکداری نایاسایی توندڕەوەی کردووە لە هەرێمی کوردستاندا، وەک باڵی ڕاستڕەوی حکومەتی هەرێمیش بانگەوازی بۆ دەکات ئەمڕۆ، ئەی باشە کام حزبی کوردی نەیکردووە بە چەپ و ڕاستەوە ؟ گەر قسە لەسەر ئەوەیە هێزەکانی مەلا کرێکار پیشمەرگەی حزبەکانی دیکەیان کوشتووە لەکاتی پێکداداندا، زۆربەی هەرە زۆری ئەحزابەکانی دیکەی کوردستانیش بەهامشێوە ئەمەیان کردوویانە، ئەمە حەقیقەتە. بۆنموونە لە ساڵی ١٩٩١دا کوشتنی ئەو سەربازە عەرەبە بەعسییانەی کە لە ڕاپەڕیندا لە سلێمانی بە دیلی گیرابوون و بە کۆمەڵکوژکران ، کەیسی کوشتنی بە کۆمەڵی سەربازە عێراقیەکان لە کارگەی جلوبەرگی سلێمانی ئەو کاتە ناسراو بە “ئەلبیسەکە” خۆ کەیسێکی ئاشکرایە ، ئەی ئەو سەربازە عەرەبانەی کە لەسەر دەستی شوراکان و “کۆمۆنیستەکان” ی ئەو دەمانە کوژران؟ ئەگەر “تیرۆریزم” بوون بەوەیە کە خەڵكی بێتاوان لە جەنگە سیاسییەکانی لایەنێکدا لەناوچوون و ئەو لایەنە ئیدی “تیرۆریستە”، ئەوا هەموو ئەحزابە کوردیەکان و عێراقییەکان تیرۆریستن بە چەپ و ڕاستەوە؟ بەپێی زانیاری ڕۆژنامەکانی کورددستان بێت شەری ناوخۆ زیاتر لە ١٠.٠٠٠ قوربانی لیکەوتۆتەوە و پارتی و یەکیتی بەناو “چەپ” ڕاستەوخۆ لێی بەرپرسیارن، کەچێ نەک هەر “تیرۆریست” نین، ئەمڕۆ ” نوێنەری دیموکراسین” لە ناوچەکەداو، حزبی “کۆمۆمنیستی” ناوبراویش خوازیارە داوای فەرمیان لێبکات بۆ ئەوەی ببێتە حزبێکی یاسایی لە سیستەمەکەیاند و چەند جاریش ئەو هەوڵەیان داوە. ئەو کوشتارانەی کە مەلا کرێکار “کۆمۆنیستەکان” پێیان وایە ئەنجامی داون بەشێک بوون لەو پرۆسەیەک و لە قۆناغێک کە نەک هەموو سەکردایەتی سیاسی کورد دەستیان تیایدا ڕٶڵی دڕەندەیان تیادا گێڕا، بەڵکو قۆناغێک بوو زۆرینەی هاوڵاتیانی کورد بەشێک بوون لێی، چی ئەوانە کە بە ڕاستەوخو بەشدار بوون لەو جەنگانەدا ، چی ئەوانەش کە بێدەنگییان هەڵبژارد لەبەرامبەر ئەو جەنگە ماڵوێرانکەرە ناوخۆییانەدا.\nسەربڕینی لاو و پیشمەرگەش کە تا بڵێێ کارێکی نامرۆڤانە و وەحشیانەیە، بەڵام پێشتر لەناو سیاسەتی کوردیدا شتێکی نامۆ نەبووە، سەرباری ئەو کەیسە بەناوبانگەی “وریا” لە ناو کۆمەڵەی ڕەنجدەرانی کوردستاندا کە بە تەور دەکوژرێت ، نموونەیەکی زۆر تایبەتیانەتر بۆمن ئەوەیە کە خاڵی خۆم لە تەمەنی ١٧ ساڵیدا دوای ئەوەی لەسەر چالاکی ناوشار دەچێتە دەرەوە و دەبێتە پێشمەرگەی پارتی دیموکراتی کوردستان لەساڵی ١٩٨٣ دەکەوێتە بۆسەی پێشمەرگەکانی یەکێتیی و کۆمەڵەی ڕەنجدەرانی “مارکسیستی” ئەو دەمانە، ، دوای بریندارکردنی و ڕاکیشانی بە گوندەکەدا، سەریانبڕی و بە پارچە پارچەکراوی ڵاشەکەیان بۆ دایکی هێنایەوە، هەرچەندە دواتر داوای لێبوردنیان کرد یەکێتی کە “بەهەڵە بەوشێوە کوژراوە و زانراوە کەسێکی دیکەیە.”\nئەمانە بەشێکی لێنەبڕاوە بوون لە چالاکئ زۆربەی بزووتنەوە سیاسییە کوردیەکاندا و ئەوەی لە ساڵانی نەوەداکانیشدا ڕوویان داون، هەر درێژکراوەی ئەوە ڕابردووە بوون . پاشان، مۆرڤ وەک کوردێ شەرم لە خۆ دەکات لە کاتی ئاوڕدانەوە لەوەی پێشمەرگە لە دوای کیمیابارانی هەڵبجە لەو شارە کردیوتی و ئەو کردەوە نامرۆڤانانەی بە لاشەی مردووەکانی یەکدی دەیانکرد لە شەڕە ناوخۆ یەک بە دوا یەکەکانی ساڵانی نەوەدەکاندا بۆیە گەر ئەو کردەوانە “:تیرۆریستین”، هەموو لایەنە سیاسییەکان ‘تیرۆریزمیان” ئەنجامداوە و هەموو تیرۆرستین، گەرنا، با ڕێگەیەک بدۆزینەوە بۆ چارەسەکردنی ئەم کیشانە لەگەڵ یەکدی، بەڵام لە سەر حسابی بەرتەسککردنەوەی ئازادیە سیاسیەکانی کەس نەبێت و، ئازادی ڕادەربرینی مرۆڤەکان نەبێتە قوربانی، وەک ئەوەی بەسەر مەلا کرێکاردا هاتووە دوای چەند ساڵ گرتن و دەستگیرین و ناردنەوە و چەوساندنەوەی سایکۆلۆژی ، ئێستاش لەبەر کۆمێنتێکی زۆر گچکە، بە ٥ دانە ساڵ زیندانی سزادرا، ئەمەیان بە بروای من ئەجێندەیە و چەوساندنەوەی مرۆڤەکانە بۆ ەمرامی سیاسی و لەگەڵ میتۆدی دەسەڵاتی سیاسی داپڵۆسێنەردا، جیاوازییەکی نییە.\nشێرکۆ بێکەس و مەریوان هەڵبجەیی لەبەرامبەر کرێکاردا\nدنیابینی عەقیدەی و سیاسی و ئابووری و تایبەتیەکانی من لەگەڵ مەلا کرێکاردا نایەنەوە، بەڵام ئامادەم بۆ دەربڕینی بیروڕاکانی ئەو خۆمی لەسەر بکوژم، ئەمە ئازادی ئەوە وەک مرۆڤێک بەر لەهەموو شتێک، وە سەرباری ئەوەی لەگەڵیشدا یەکناگرمەوە ، بۆ مەسەلەی عەدالەت و ئەو “تاوانانەی” کە کردونی لە کاتێکدا چەکدرا بووە، ئارگومێنتی من ئەوەیە گەر قسە لەسەر دادگایکردنی تاوانبارانە لەسەر ئەم تۆمەتی کوشتن و بڕینانە لە کوردستان ، یان دەبێت هەمووان دادگای بکرێین بە تەواوی سەرکردایەتی ئەحزابە کوردیەکانەوە لە هەرێمی کوردستان، بەتایبەتی ئەوانەی لە کوشتارەکاندا بەشدار بوون، یان با لە بۆ مەرامی سیاسی ئەم و ئەو وەک مەلا کرێکار لە سزا نەدرێن و تەپڵی داپڵۆسین و چەوساندنەوە و پێشێلکردنی مافەکانی کەس لێنەدەین ، ئەوەی لە دژی مەلا کرێکار تا ئیستا لە ڕۆژئاوا ئەنجامدراون پێموایە عەدالەتی کارتۆنییە و ئەجێندەی دیکەی لە پشتەوەیە و ئەمەش بەشێک بووە لە سیاسەتی دەرەوەی ڕۆژئاوا ، چونکە دادگایکردنی مەلاکرێکار هەروەکو ئەوە وایە گەر بریاربێت لایەنە سیاسیەکان لە خۆرهەڵاتی ناویندا چەک دابنێن و بەڕاستی “ئاشتی” دەخوازن، با هەر جارە و وڵاتێک نەبێت بەپێی مەرامە سیاسیەکانی ئیمپریالیزم و باڵە ڕاستڕەوە توندڕەوەکانی ڕۆژئاوا و ڕۆژهەڵات، کە چەندین ساڵە بەم جۆرە سیاسەت و عەدالەتە کارتۆنییە خۆرهەڵاتی ناوینیان کردۆتە زبڵدانێکی وێرانە. دەرخستنی ئەم ئارگومێنتانە بۆ ئەوەنیە تەماشای ئیسلامی سیاسی وەک پەپولە بکەین، نا، بۆ من کوشتنی قابیل عادل و شاپور عەبدولقادر، دوو کادیری یەکێتی بێکاران لە هەولێر لە ساڵی ١٩٩٨دا لەسەر دەستی ئیسلامییەکان زامێکی لێنەبڕاوەیە بۆ هەموو ئازادیخوازێکی کوردم کە فەتوای کوشتنیان لەیەن مەلا بەشیری “گێڕەشێوێنی” ئەوکات درابوو و ناوبراو ئێستا ئەندامی پەرلەمانی هەرێمی کوردستانە لەسەر لیستی حزبێکی ڕەسمی ئیسلامی. ئەو تیرۆرەی ئەو دوو چالاکوانە کە لە هەولێر ئاوارە بوون، ساتەوەختێکی پڕ لەحەسرەتە بۆ ئازادیخوازانی هەرێمی کوردستان، بەڵام، مەلا کرێکار فەتوای کوشتنی ئەوانەی نەدابوو، وەک بڵاوکراوەکانی کۆمۆنیستی کرێکاریش لێی دەدوێن، مەلا بەشیر کە ئێستا ئەندام پەرلەمانە فتوای تیرۆرکردنی دابوون، دەی باشە کۆمۆنیستی کرێکاری بۆ لە لاهای و وڵاتانی “دیموکراسی ڕۆژئاوا” لە دادگاکانی بەلجیک یان ئەوەیت وڵاتی نەرویژ داوا تۆمار ناکەن لە دژی ئەم بەرپرسە پەرلەمانیە کوردەی ئەمڕۆ، گەر دەستی بە خوێنی ئەو شەهیدانە سوورە ؟ یان دەترسن دیسانەوە ئەنتەرپوڵ گەڕیان پێبکاتەوە؟\nفەتوادان لەسەر ئەم و ئەو لە کوردستاندا، هەمیشە کاری باڵی ڕاستی باڵادەستی ئاینی دواکەوتوو بووە، بەتایبەتی مەلا دواکەوتوو و توندڕە سیاسییەکانی وەک مەلا بەشیر و هاوفکرانی، بەڵام نەمانبیستووە مەلا کرێکار هەرگیز ڕاستەوخۆ فەتوای کوشتنی مارکسیستەکان بدات ، هەرچەندە لە خەباتی سیاسیشیدادا زۆر لە ئیسلامییە ڕەسمییەکانی ئێستای کوردستان بەشدارتر و ئەکتیڤ تر و توندتر بووە و ، پڕ چەکتریش بووە، یان نەمانبیستووە هەرگیز مەلا کرێکار بانگەوازبکات “دەستان سەوز دەبێت بە کوشتی شوعییەکان” وەک خومەینی کردی، یان فەتوای کوشتنی کۆمنیستەکان بدات یان بڵێت پەکەکە “مارکسی و عەڵمانی و تیرۆریستن” و فەتوایان لەسەر بدات، وەک قەرزاوی و شوێنەکوتوانی ئەمڕۆ دەیکەن . بە پێچەوانەوە، لە کەیسی پەکەکەدا بۆ نموونە، کە ڕێکخراوێکی دیاری مارکسیستی سۆسیالیستی چەکدارە و دژی چەوساندنەوەی نەتەوایەتی خەبات دەکات، مەلا کرێکار هانی ئیسلامییەکان دەدات گەر جیهاد دەکەن پەیوەست بن بەو ڕێکخراوە مارکسیستیەوە، ئەمەشی کردی کاتێک تورکیا هێرشی کرد بۆ سەر هەرێمی کوردستان لەم ماوەیەی پیشوودا، ڕوونە کە ئەمە زۆر پێچەوانەی ئەوەیە کە قەرزاوی و تەواوی ئیسلامییەکانی دیکە بانگەوازی بۆ دەکەن، هەر بۆیە خانەکردنی مەلا کرێکاری ئێستا و بیروبۆچونەکانی بەو سەرپێیەی “کۆمۆنیستەکان”ی هەرێمی کوردستان دەیکەن ، لێکدانەوەیەکی پڕ هەڵەیە، یان بیرتەسکیە و بێئاگاییە یان ئەجێندەی لەپشتەوەیە.\nزۆربەی ئەومەلا توندڕەوانەی کوردستان کە هەمیشە دەنوکی کوشندەیان لە سەر نووسەر و ڕۆژنامەنووس و چالاکوانە عەلمانییەکانە لە هەرێمی کوردستان، لە ڕاستیدا لەدەرەوەی بازنەی خەباتی ئیسلامی سیاسی ئێستای مەلا کرێکاردان.\nڕاستە کە مەلا کرێکار فەتوای کوشتنی شێرکۆ بێکەس و مەریوان هەڵبجەیی داوە، و لەم دوایەنەشدا گوتویە لێی پەشیمان نەبۆتەوە، بەڵام من خۆم سەرباری گلەییە مۆڕالییە سیاسییەکان لە مەلا کرێکار لەسەر ئەم فەتوایانە هەمیشە ویستومە ڕاستەوخۆ دایالۆگی لەگەڵدا بکەم . فەتوای ئەو لەسەر شیرکۆ بێکەس بۆ من هەر زۆر شەخشییە، چونکە شێرکۆ بێکەس یەکیکە لەو شاعیرانەی پێگەیەکی تایبەتی هەیە بەوەی ئەدەبیاتی ئەو زۆر یارمەتی منیان کردووە لە ژیانمدا، بە نووسینی ئەم بابەتەی ئیستامەوە بە زمانی کوردی ، .هەرچەندە هەرگیز شێرکۆم بە شەخسی نەبینیوە، بەڵام وەک هەرزەکارێکی پەنابەر هەمیشە لەگەڵ قەسیدەی کورسییەکان دەژیم، کە مێژووی خۆم و شار و وڵاتی وێرانەی شاعیرانە فێر کردووم. فەتوادان لەسەر شێرکۆ بێکەس زۆر لەم گلەییە شەخسییە گەورەترە ، ئەوەش وەک ئەم کەیسەی ئێستای مەلا کرێکار پەیوەستە بە ئازادی ڕادەڕبڕینەوە و ئازادی شیرکۆ بۆ نوسین و بیرکردنەوە، کە تا ماوام بەگری دەکەم. بۆیە ئازادی شیرکۆ بێکەس ئازادی ئێمەیە هەروەک چۆن ئەمڕۆ ئازادی مەلا کرێکار ئازادی ئێمەیە. سەرباری ئەمانە، کەسیش بۆی نییە لەم دنیایەدا بڕیار لە سەر چارەنووسی ژیانی کەسێکی دیکە بدات، بریار بدات بکوژرێت یان بژی، بۆیە چۆن ئێستا بەرگری لە مەلا کرێکار دەکەم لەم کەیسەدا، لە کەیسی شێرکۆ و نووسەرانی دیکەدا ، پشتگیری لەوان دەکەم.\nکەیسی فەتوادانی مەلا کرێکار، کە لە ڕابردوودا بووە و بە پەنجەکانی دەست دەژمێردرێن، زۆر جیاوازە لەو فەتو او هێڕش و کوشتن و بڕینانەی مەلاکان لە نەوەداکان لە کوردستاندا دەیانکرد بە هۆی باری پەشۆکاوی ناوچەکە و ئەمڕۆش لە ڕێگای یاسا و لە ناو پەرلەمان و خانەی داد و دەزگا فەرمییەکاندا دەیکەن. لە چەند ساڵی رابردوودا تا ئێستا، چەندین نووسەر و شاعیر و ڕۆژنامەنووس دادگایکراون و سوکایتیان پێکراوە . لە دوای ساڵی ٢٠٠٣ەوە تا ئێستا کە مەلا کرێکار لە نەرویژ لە ماڵەکەی خۆیدا زیندانی بووە و ئێمە بە حساب “دیموکراسیمان” لە هەرێم خستۆتە جێبەجێکردنەوە، چەندین ڕۆژنامە و گۆڤار و کتێب و بڵاوکراوە فەتوایان لەسەر دراون و داخراون و ڕیسواکراون لەبەردەم جەماوەردا لە ڕێگای کەناڵە راگەیاندنە ڕەسمییەکانی سیاسییە ئیسلامییەکانەوە. ساڵی پار کە لە کوردستان بووم، تەواوی ژمارەکانی ڕۆژنامەی ئاوێنە لە هەولێر نەفرۆشران دوای ئەوەی مەلایەک فەتوای لەسەردا ، چونکە شیعرێکیان بڵاوکردبۆوە کە مەلایەکی توندڕەوی نادیموکرات نەیتوانیبوو قبوڵێ بکات بۆیە فەتوای بایکۆتکردنی رۆژنامەکەیدا بە تەواوی. من لە دژی ئەم فەتوایانەم ، لە هەمان کاتدا بۆ بەڵام لەهەمانکاتدا داپڵسۆینەکانی یەکێتی لە بەرامبەر موسوڵمانان ڕیسوا دەکەم، وک داخستنی مزگەوت و حوجرەکان و ڕێگرتن لە گەنجان بچن بۆ مزگەوت، چۆن لە کاتی شەرە ناوخۆیەکانیاندا لەگەڵ لایەنە ئیسلامییەکان دەیانکرد. بەهەر پێوەرێ بێت مەڵا کرێکار ئەمانەینەکردووە کە ئەو ئیسلامییە ڕەسمیانەی کوردستان کردویانە و دەیکەن بەرامبەر ڕووناکبیران و نووسەرانو ڕۆژنامەنووسانی کورد ، ئەمە پاڕاندنەوە نییە بۆ مەلا کرێکار، بەڵام هە کەسێک بۆ ساتێک بیربکاتەوە دەزانێت گەر مەلا کرێکار بەڕاستی بیویستایە شێرکۆ بێکەس بکوژێت، لە گەرمەی شەڕی ناوخۆ لەگەڵ یەکێتی و لە سلێمانی و لە هەر شوێنێکدا لە ترۆپکی هێزی سیاسی و عەسکەری ڕێکخراوەکەی خۆیدا دەیکوشت، ئایا مەلا کرێکار نەیدەتوانی بیکات یان ئێستاش ناتوانێت بیکات ؟ دەی خۆ نایکات بۆ ؟\nمن خۆم پیشتر وەک ڕۆژنامەنووس ویستومە بچمە لای مەلا کرێکار و لەگەڵیدا دابنیشم و بدوێم، هەم بۆ تێگەیشتنی خۆم لە کێشەکان لە کەسی یەکەمەوە وە هەم بۆ ئەوەی بتوانم وەک ڕۆژنامەنوسێک ڕاستگۆبم و لەزاری خۆیەوە کۆمەڵگەش گوێیان لە ئارگومێنتەکانی ئەو بێت. هەروەها ئەو پرسیار و تۆمەتانەش هەموو بخەمە ڕوو و بتوانم لە نزیکەوە بە ڕشکاوی پێکە دایالۆگیان لەبارەوە بکەین. هێشتا کەناڵی ئێن ئاڕ تی کوردی دانەمەزرابوو ، دوو ساڵ لەمەو بەر، ،من و هاوڕێیەکی دیکەم کە ڕٶژنامەنووسێکی سەنگاپورییە و وەک فریلانس لە بەریتانایا پێکەوە ئەو دەمە کارمان دەکرد، ویستمان دیمانەیەک لەگەڵ مەلا کرێکاردا بکەین لە ڕێگای رۆژنامەنوسێکەوە کە گوتی خاوەنی ئیمتیازی گۆڤاری “ڕێگای” بوو یان “شەقام” ، باش هزرم نییە بەڵام ناوی کاک ماکوان کەریم بوو و، لە رێگای ڕۆژانامەنوسێکی کوردەوە خۆی وەک بەرپرسی کارەکانی مەلا کرێکار ناساند. نازانم مەلا کرێکار لەوە ئاگادارە یان نا، بەڵام دوای ئەوەی چەند پرسیاریکمان بۆ ماکوان نارد و قسەمان کرد پیکەوە لە رێگای ئیمێل گۆڕینەوە، گوتی دەیداتە دەست مەلا کرێکار، ئیدی وەڵامی نەما. مەبەستم لەوەیە هەمیشە ئامادە بووم لەگەڵ مەلا کرێکاردا ڕاستەوخۆ گفتوگۆ بکەم تا بەڕاشکاوانە شرۆڤەی شتەکان بکەین چونکە ئەو ئامادەی تیابووە و هەمیشە هاتۆتە بەردەم کامێراکانی میدیا ، هەروەها، کەیسی ئەم کەسایەتییە سیاسییەش ئەوەندە ڕوون نییە وەک “کۆمۆنیستەکان” لە بەیاننامەکەیاندا لێی دواون و خوازیارن بیخەنە زیندانەوە و، پێیان وایە ئەو کەسانە “جێگایان زیندانە”، ئاخر ڕاستی ئەوەندە سانا و خێرا بەدەست نایەت تا بەر لە دایالۆگکردنی اببەتەکان ، ڕوانین، لێکۆڵینەوە، شرۆڤە و دادگایکردن و ڕێدان بەوەی کەسی تۆمەتبار بەرگری لەخۆی بکات، ئاوها بەگۆترە بڕیار بدەیت بیانخەیتە زیندانەوە.\nئەمڕٶ چۆن من پێم وایە مەلا کرێکار چەوسایەوە و دەبێت بەرگری لە ئازادییە سیاسییەکانی بکرێن، لەبەرامبەر مندا، کەسانی یاسایی دیکە لە ئەمریکا هەن پێیان وایە کرێکار سی ئای ئەیە و بۆیە نەگیراوە و لە ماڵەوە دەستبەسەر کراوە لە ماڵەکەیدا و کۆنگرێس ئەم بابەتەی وەلاناوە باسی بکات. لایەنی دیکەش وەک دیارە وەک “کۆمۆنیستەکان” لە هەرێمی کورددستان، پێێان وایە مەلا کرێکار”تیرۆریستە” ، دەی کەواتە لە نێوان ئەم سێ بۆچوونە جیاوازانەدا ئاسان نییە بتوانیت ڕاستەوخۆ بەوشێوەیە وەک حزبی “کۆمۆنیست” کوێرانە بڕیار بدەیت. یاخود دیارە ئەمەیە پرۆسەی دادگایکردن و پاراستنی مافە یاسایی و مەدەنیەکانی مرۆڤ لەو کۆمەڵگەیەی کە کۆمۆنیستی کرێکاری وێنای دەکات ؟ گەر وایە ئەمە لەگەڵ گوانتانامۆی ئەمریکای ئەمڕۆ جیاوازییان چییە ؟\nکەیسی مەریوان هەڵبجەییش من وەک خۆم پێموایە کەیسێکی زۆر تایبەتە لە ڕاستیدا. مەلا کرێکار پێی وایە مەریوان هەڵبجەیی سوکایەتی بە ئیسلام کردووە و ئیدی فەتوای لەسەر دا چونکە کۆمەڵێک تەوهینی توندی بێبنەمای بە ئیسلام کردووە. هەمووان ئەمەیان وەک هێرشێکی رۆتینی ئیسلامی سیاسی بین، بەڵام من پێموانیە ئەمە ڕاست بێت، ئەگینا بۆ مەلا کرێکار لەسەر نووسەرە کۆمۆنیستەکان تا ئێستا فەتوای نەداوە کە ڕۆژ تا ئێوارە بە ئیسلامدا دێنەخوارەوە لە نووسینەکانیاندا و ئەمڕٶ لە سایت و ڕۆژنامەکانیاندا دیارن ؟ زۆرجار نووسەر لیبڕاڵەکانیش تاڕادەی سوکایەتیکردن بە موسوڵمانان دەڕۆن لە بابەتەکانیاندا کەچی مەلا کرێکار فەتوای لەسەر نەداون؟\nمەریوان هەڵبجەیی کە من بەرگری لە مافی رادەڕبرینی دەکەم ئەوەندەی کە دەزگا ئیسلامیەکانی دیکەی کوردستان و دامەزراوە ڕەسمییەکان فەتوایان لەسەردا و هانی خەڵكیان لە دژی دا ، ئەوەندەی ڕادیۆ و میدیا و کەناڵەکانی سیاسییە ئیسلامییە ڕەسمییەکان ئەمەیان لە دژی ئەو نووسەرە دژە – ئاینییە لە بەرنامە ڕاستەوخۆکانیاندا مەلا کرێکار هیچی نەکرد. هەروەک چۆن لەو ماوەیەی پێشوودا نووسەرێکی دیکەش بە ناوی کاک سەروەر عەبول ڕەحمان، هەمان لەو ئیسلامیانە هیڕش و هەڕەشە و گوڕەشەیان لێکرد و فەتوای کوشتنیان دا لەلایەن موریدێکە، نەک مەلا کرێکارەوە،\nئاخر فەتوادان لە مەملەکەتی ئێمەدا یەکێکە لە ئاسانترین کردەکان کەسایەتیەکی ئاینی کاریزمی وەکو مەلا کرێکار بتوانێت بەردەوام بیدات لە دژی نەیارانی، کەچی هێشتا مەلا کرێکار بە دوو کەیسی تایبەتی فەتوا دەناسرێتەوە؟ من دڵنیا نیم، بەڵام پیدەچیت هۆکاری سیاسی دیکە لە پشتیەوەبن و ئێمە ئاگادار نەبین، لە نێوان یەکێتی ومەلا کرێکاردا کە جەنگیان هەبووە و هەردوولا بۆیە جەنگی سایکۆلژیان بەرامبەر یەکدی کردووە و دەیکەن، بۆ نموونە ئەمڕۆ دەزگای چاودێر و ڕاگەیاندنی یەکێتی هانی بڵاوکردنەوەی هەموو ئەدەبیاتێکی دژە- ئاینی دەدەن ، بۆ ئەوەی کۆنەقینەێک تێربکەن کە لە نەوەدەکانەوە هەیانە بەرامبەر بزووتنەوە سیاسییە ئیسلامییەکانی کوردستانتا ئیستا درێژبۆتەوە و ئەو قینە بەم شیوەیە تێر دەکەن، بێگومان لە ژێر ناوی “مەدەنیەت” و هتد ، هەروەها جیاوازییە ئایدۆلۆژییەکانی دیکەش هۆکارن لە نێوان مەلا بەختیار وەک کۆنە ماوییەک و ڕاستڕەوێکی سۆسیال دیموکراتی ئەمڕٶ کە پێی وایە هاوکاریکردنی ئەو جۆرە بڵاوکراوانە پەرپێدانی “دیموکراسییە” و مەلا کرێکاریش وەک سیاسییەکی ئیسلامی ئەمە بە هێرشێکی سیاسی وسوکایەتی دەیبینێت بۆ سەر خۆی و ئاینەکەی، ئیدی فەتوای لەسەر داون. لێرەدا گەر سەکردن لە سەر یەکسانیخوازی و دیموکراسیخوازی ڕاستەینەیە ئێمە دەبێت ڕیگایەکی ئاشتیانە بۆ گەیشتن بە خاڵی بەیەکگەیشتن بدۆزینەوە، گەر دیموکراسیەکەمان دیموکراسیەکە لەتوانایدایە سەقامگیری درووستبکات، بە تایبەتی ئەمڕۆ کە مەلا کرێکار و ئامادەیە ڕاشکاوانە تاڕادەیەک لیبڕاڵانەتر لە زۆر نووسەرە “لیبڕاڵەکانمان” لە ناو میدیاکانەوە ئاخاوتن بکات. کەوایە، با لە بەرامبەر شێرکۆ بێکەس بە ڕاشکاوی قسەکانیان بکەن، ئەگەر نا دە با ڕۆژنامەنووسە بە ناو “ئازادیخوازەکان” ئەم ئارگومێنتە درووست بکەن بۆ کۆمەڵگە، من دڵنیام گەر شێرکۆ و مەلا کرێکار لەسەر یەک مێز دابنیشن، ئەو دوای یەک دەست گوشین ئەو فەتوایە پاک دەبێتەوە. بچنە لای شیرۆ بێکەس و بچنە لای کرێکار پێکەوە. با هەوڵبدەین ببینە بنیاتنەری ئەو مینبەرەی کە مەریوان هەڵبجەیی و مەلا کرێکار و شێرکۆ بێکەس و ئەوانی دی تیایدا بتوانن بەرامبەر بەیەک ئازادانە بۆچونەکانیان دەرببڕن، تا کۆمەڵگە لێیان تێبگات و عادیلانە بڕیریان لەسەر بدات،\nئەم شێوەیە بۆ سەامگیری دیموکراتی زۆر جیاوازخە لەوەی کە چۆن بەرپرسانی یەکێتی یارمەتی ئەم نووسەرە دژە – ئاینیانە دەدەن بۆ دەرەوەی وڵات و ئەو نووسەرانەش کە حەقی خۆیانە، کەیسەکە ئەوەندەی تر گەورە دەکەن لە وڵاتانی ڕۆژئاوا بۆ ئەوەی ژیانیان لە ئەوروپا خێرا پارێزراو بێت لەدەستی رادیۆ ڕەسمییە ئیسلامییەکانی کورستان و لەو بەینەشدا، تەنیا مەلا کرێکار بە تیرۆریست لەقەڵەم بدرێت و ئازادیەکانی پێشێل بکرێن. پاشان، من تێناگەم ئەو بەرپرسانە بەتایبەتی بەپرسانی یەکێتی لە سلێمانی، گەر مەرامی سیاسیان نییە ، لە بری ئەوەی یارمەتی ئەم نووسەرانە بدەن بۆ ئەوەی یەکسەر بچنە مەنفا و سەر لە خۆیان و ماڵ و منداڵیان بەو شێوەیە لێتێکچێت، وەک مەریوان هەڵبجەیی بۆ نموونە، بۆچی کەشێکی وا لە کوردستاندا درووست ناکەن کە ئەم هەڕەشە و گوڕەشانە دژی نووسەران تیایدا درووست نەبن و روو نەدەن، ئەوان کە وەک بەرپرسانی سیاسی هەرێم ڕێگریان لەو هەڕەشە و گوڕەشانە نەگرت کە لەلایەن دامەزراوە ڕەسمییەکانەوە دەکرایە سەر مەریوان هەڵبجەیی و پیشتریش کراوە و ئەمڕٶش هەر دەکرێت ، ئیدی ئەم یارمەتییە لاوەکییەی دیکەیان لەچییە بۆ دەرپەڕاندنیان بۆ ئەوروپا ، ئەگەر ئەمە بۆ پێکاندانی نیشانە سیاسیەکانی خۆیان نییە لەدەرەوەی کودرستان ، بۆ خۆ نزیککردنەوەی زیاتر لە ئیمپریالیزم و بۆرژوازی ڕاستڕەوەی سۆسیالیست-دیموکراسی لە ڕۆژئاوا؟\nپێموایە گەر قسەکردن لەسەر دیموکراسی و ئازادیخوازییە پێویستە بەر لە هەمووشتێک هەوڵبدەین پردێک درووست بکەین بۆ دایالۆگی مەدەنیانە و دیموکراسیانەی جەربەزە لە سەر ئەم بابەتانە، بە تەواوی جیاوازیەکانەوە، ئێمە لەناو خۆمانەوە و ئەوانیش لەناوخۆیانەوە، بەڕاستی ئەگەر ڕاستە هەمووان دیموکراسی ئامانجمانە دەبێت ئەوە ئەرکمان بێت لە ڕووی تێۆری و پراکتیکیەوە، چونکە نەبوونی ئەو پێگە ئازادەیە وای کردووە ئەمڕۆ نووسەرێک بەر لە تێگەێشتن سووکایەتی بکات و لەبەرامبەریشدا مەلایەک بەر لە تێگەیشتن فەتوای کوشتن بدات. جێگای وەبیرهێنانەوەشە کە مەلا کرێکار لەسەر هیچ کردیەیکی بەناو “تیرۆریستی” سزا نەدراوە بەڵکو لە سەر کۆمێنتێکی بەگری لەخۆکردن کە وەرگێڕاوە بۆ “هەڕەشە” لە ڕووی “یاساییەوە” لە دژی سیاسەتمەدارێکی تۆخە راستڕەوی نەرویژی سزادرا، ئەو کەسەی بەزۆر ناردنەوەکەی مەلا کرێکاری لە حکومەتدا ئیمزا کردووە و مەلا کرێکاریش ڕاشکاوانە پێی گوتووە:”گەر بمنێریتەوە و بکوژرێم، تۆش بە هەمان چارنووس دەبرێێت. ” بۆ ساتێک هێستێک بدەیت و لەم گوتەیەی کرێکار بکۆڵیەوە تێدەگەیت ئەم گوتەیە “هەڕەشە” نییە، بەڵكو دوا مۆتیڤ و دوا هەوڵ و دوا گوتەی مرۆڤێکە بۆ بەگریکردن لە ژیانی خۆی، لەبەرامبەر نوێنەری سیستەمێکی زەبەلاح کە با یاسا و ڕێسا و دەزگا و پۆلیس و سەرباز و سیاسەت و سەرمایە، تێکڕا لە دژی ئەو دەجەنگن.\nPrevious عەقڵانییەتی بزوتنەوەی گۆڕان، لە نەورۆزدا!\nNext هونه‌رمه‌ندانی سه‌ده‌ی گوومڕا


کوردکلیک | هاوبەشکردنی بوخچەی گشتی ئوبونتو بۆ ویندۆز١١\nلێرەی : ماڵەوە » ویندۆز١١ » هاوبەشکردنی بوخچەی گشتی ئوبونتو بۆ ویندۆز١١\n2021/01/15 نووسەر : قەزوان\nلەم بابەتە فێر دەبین چۆن بوخچەی گشتی(public folder) ئوبونتو، بە یارمەتی سامبا(Samba) هاوبەش بکەین بۆ ویندۆز ١١. لە هەموو سیستەمی کارگێڕی ئوبونتو شوێنێکمان هەیە بەناوی (Public folder) کە ئەم بوخچە ناو نراوە (Public ) وە بە شێوازی بنەڕەتی ڕێگەی هاوبەشکردنی پێ نەدراوە، لەم بابەتە ئێمە بە ئاسانی ئەم بوخچە لە تۆڕ هاوبەش دەکەین.\nچۆنیەتی هاوبەشکردنی بوخچە لە ئوبونتو\nکاتێک ئێوە دەچنە ژوورەوەی ئوبونتو لە شوێنی ماڵەوە(home) بوخچەیێک بە ناوی بوخچەی گشتی (Public folder) دەبینن. هەموو هەژمارەیێک لە نێو سیستەمی ئوبونتو دانەیێک لەم بوخچەیەی هەیە.ئەم بوخچەیە، بۆ هاوبەشکردن بۆ بەکارهێنەرانی دیکەیە کە دەتوانێت بەکارهێنەری ویندۆزیشی تێدا بێت. گەر گەڕۆکی پەڕگە( File Explorer) بکەنەوە ئەم بوخچە دەبینن، کرتەی ڕاستی لەسەر بکەن و ڕەستەی هاوبەشکردنی تۆڕی خۆماڵی (Local Network Share) بژاردە بکەن.\nلە پەنجێرەی کراوە چوارچێوەی هاوبەشکردنی ئەم بوخچە (Share this folder) نیشاندار بکەن(هەڵیبژێرن).\nکاتێک ئێوە چوارچێوەی “هابەشکردنی ئەم بوخچە”تان نیشاندار کرد.پەنجێرەیێکی دیکە خۆکارانە دەکرێتەوە کە خزمەتگوزاری هاوبەشکردن بۆ بوخچە دادەمەزرێنێت. ئەم خزمەتگوزارییە سامبا (Samba)ــیە لە ئوبونتو.\nلەسەر دوکمەی دامەزراندنی خزمەتگوزاری(Install service) کرتە بکەن بۆ بەردەوامی.\nلە پەنجێرەی دیکە لەسەر دوکمەی دامەزراندن(Install) کرتە بکەن بۆ دامەزراندنی سامبا\nپاش دامەزراندنی سامبا ئێوە چوارچێوەکانی، ڕێگەدان بۆ دروستکردن و سڕینەوەی پەڕگە لەم بوخچە بە بەکارهێنەرانی دیکە(Allow others to create and delete files in this folder) وە دەستپێگەیشتنی میوان(Guest access) نیشاندار بکەن و هەڵیانبژێرن. پاشان لەسەر دوکمەی خولقاندنی هاوبەشی(Create Share)کرتە بکەن.\nبۆ زیادکردنی ناوی بەکارهێنەری خۆتان بە گرووپی سامبا فەرمانی خوارەوە لە ترمیناڵ بنووسن و ناوی(richard) بگۆڕن بە ناوی بەکارهێنەری خۆتان.\nsudo gpasswd sambashare -a richard\nئێستا لە فەرمانەکەی خوارەوە ناوی (richard) بگۆڕن بە ناوی تێپەڕوشەی هەژمارەکەتان\nلە کۆتایی بە فەرمانەکەی خوارەوە سامبا نوێ بکەنەوە\nچالاککردنی هابەشکرنی پەڕگە لە ویندۆز ١١\nپاش ئەوە هاوبەشکردنی بوخچە لە ئوبونتو ئەنجام درا ،یەکەمین کار ئەوەیە کە رێگە بدەن بە دەستپێگەیشتنی ویندۆز و پەیداکردنی بوخچەی ئوبونتو لە تۆڕ.\nخێراترین ڕێگە لە ویندۆز بۆ هابەشکردنی پەڕگە ئەوەیە کرتە لەسەر وێنۆچکەی ویندۆز بکەن، ئینجا بە شوێن ناوی(Command Prompt) لە خشتی گەڕان بگەڕێن، کرتەی لەسەر بکەن وەک وێنەی خوارەوە و بژاردەی جێبەجێکردن وەک بەڕێوەبەر(Run as administrator) هەڵبژێرن.\nکاتێک (Command Prompt) کرایەوە ئەم دوو هێڵەی تێدا بنووسن\nلە بەشێک لە کۆمپیوترەکان دەبێ شێوەی تایبەتی ( Private mode) تۆڕ هەڵبژێرن. بۆ ئەم کارەش دەبێ بچن بەم ڕێگەیە\nStart ==> Settings ==> Network & internet ==> Ethernet\nچالاککردنی هاوبەشکردنی بوخچەی گشتی لە ویندۆز ١١\nویندۆز ١١ بۆ زۆربەی رێکخستنەکانی خۆی شوێنیکی ناوەندی هەیە. بۆ پەیکەرسازی ویندۆز، دروستکردنی هەژمارەی بەکارهێنەر، بەڕۆژکردنەوەی سیستەم وە… هتد؛ هەر هەموو لە پەڕەی رێکخستنەکانی سیستەم(System Settings) ئەنجام دەبێ.\nهەرچەند بۆ گۆڕینی ناوی بەکارهێنەر دەبێ بچن بۆ تەختەی چاودێری(Control Panel) . بۆ سەردانی تەختەی چاودێری دەتوانن لە سەر لۆگۆی ویندۆز کرتە بکەن و لە نێو خشتی گەڕان (Control Panel) بنووسن.\nپاش کردنەوە تەختەی کنترۆڵ، بگەڕێن بۆ تۆڕ و ئینتێرنێت(Network and Internet) لەسەری کرتە بکەن.\nلە پەڕەی دیکە ناوەندی هاوبەشی و تۆڕ (Network and Sharing Center) هەڵبژێرن\nلە ستوونی چەپ لەسەر گۆڕینی رێکخستنەکانی پێشکەوتوو هاوبەشی، کرتە بکەن(Change advanced sharing settings)\nلە پەڕەی ناوەندی هابەشکردنی پێشکەوتوو لەسەر تایبەتی(پرۆفایلی ئێستا)-Private (current profile)- و چالاککردنی هاوبەشی چاپکەر و پەڕگە کرتە بکەن. وەک وێنەی خوارەوە.\nگۆڕانکارییەکان پاشکەوت بکەن و بچنەدەرەوە.\nلە بەشی ( All networks) کە دەبێ هەر لە پەنجێرەکەی سەرەوە ئامرازی کێشان، بکێشنە خوارەوە. لێرە رێکخستنەکانی دیکە هاوبەشکردنی بوخچەی گشتی، بەشداری پەڕگە، میدیا وە پارستنی وشەی نهێنی هاوبەشکراو دەبینین.\nویندۆز خۆکارانە پەڕگە و چاپکەر بۆ هاوبەشی لە تۆڕی ناگشتی یان خۆیی چالاک بکات. هەر لە هەنێ کۆمپیوتر ئەم تواناییەی ویندۆز ناتوانایە. گەر ئێوە هاوبەشکردنی تێپەروشەی پارێزراو(password protected sharing) چالاک بکەن؛ تەنها ئەو کەسانە کە هەژمارەی کۆمپیوتری هاوبەشیان لە نێو تۆر یان ئەو کەسانە کە رێگە پێدراوەی دۆمەینی تۆڕن دەتوانن بێنە نێو تۆڕە تایبەتییەکە و هابەشی پەڕگە و بوخچە بکەن.\nگۆڕانکارییەکان پاشکەوت بکەو بچۆدەرەوە.\nپاش چالاککردنی توانایی هابەشی. بەیارمەتی ناوەی ڕاژەکاری ئوبونتو یان ئای-پی( IP) ـیەکەی لە بوخچەی گشتی بگەڕێن. پاش جێبەجێکردن ناوی بەکارهێنەر و تێپەڕ وشەی سامبا(Samba) بنووسن لە پەنجێرەی کراوە.\nگەر هەموو شتێک بە دروستی ئەنجام درابێت، ئێوە بوخچەی گشتی(Public folder) دەبینن\nxrdp ئوبونتو ویندۆز١١\nبابەتی پەیوەندیدار بەم تاقمە\n289 ڕۆژ پێش\n293 ڕۆژ پێش\n296 ڕۆژ پێش\n298 ڕۆژ پێش\n299 ڕۆژ پێش\n321 ڕۆژ پێش\n322 ڕۆژ پێش\nWSL : دامەزراندنی درووپاڵ لەسەر ویندۆز ١١\n1355 ڕۆژ پێش\nلینوکس (17)ئوبونتو (15)ویندۆز١١ (10)ڕاژە (9)MariaDB (4)\nزانیاری ڕاژەکان گنو/لینوکس\nپەڕەیێکە بۆ ئاشناکردنی بەکارهێنەر بە جیهانی گنو/لینوکس و بێ تاقەتی ڕۆژانە.هەر سیستەمێکی کارگێڕی تایبەتمەندی خۆی هەیە و گرنگ حەزی بەکارهێنەر و سوود لە نەرمەکالاکانە.\nفێربوون مافی سەرەتایی هەمووانە.\nبەڕۆژبوون : بەرواری 2021/01/15 کاژێر 9:40:02


پۆستەکانی دەداتەوە پارتی\nیەکگرتووى ئیسلامى کوردستان هەڵوەشاندنەوەى ڕێککەوتنى لەگەڵ پارتى لە دهۆک ڕاگەیاند و سەرجەم پۆستەکانى لە حکومەتى خۆجێی ڕادەست دەکات، بەڵام تائێستا پارتی هیچ قسەیەکی لەسەر بابەتەکە نەکردووە.\nسەباح باپیر، سەرۆکى فرکسیۆنى یەکگرتوو لە ئەنجومەنى پارێزگاى دهۆک بە میدیاى فەرمى حزبەکەى ڕاگەیاندووە، لەبەر چەند هۆکارێکى سیاسى رێککەوتنەکەیان لەگەڵ پارتى لەحکومەتى خۆجێی دهۆک هەڵوەشاندووەتەوە.\nرونیشیکردووەتەوە "دواى ئەوەى سەرجەم پەرلەمانتارانى یەکگرتوو لە پەرلەمانى کوردستان واژۆیان لەسەر یاداشتێک کردووە بۆ بانگهێشتکردنى سەرۆکى حکومەت بۆ پەرلەمان، پارتى نیگەران بووە، بۆیە رێککەوتنى نێوانیان هەڵوەشاوەتەوە".\nساڵى 2015 پارتى و یەکگرتوو لەسەر پێکهێنانى حکومەتى خۆجێی دهۆک رێککەوتن و یەکگرتوو 23 پۆستى باڵاى پێدرا.\nهەڵوەشاندنەوەى رێککەوتنەکە دواى هەوڵى هاوبەشى فراکسیۆنە ئۆپۆزسیۆنەکانى پەرلەمانى کوردستان لەناویاندا فراکسیۆنى یەکگرتوو هات بۆ کۆکردنەوەى واژۆ بە ئامانجى بانگهێشتکردنى مەسرور بارزانى سەرۆکى حکومەت و قوباد تاڵەبانى جێگیرى و ئاوات شێخ جەناب وەزیرى دارایی.\nهاوکات تاوەکو ئێستا میدیا و بەرپرسانی پارتی هیچ ڕاگەیەنراو و لێدوانێکیان لەبارەى بابەتەکەوە نییە.\nئەبوبەکر هەڵەدنى پەرلەمانتارى فراکسیۆنى یەکگرتوو پێشتر بۆ ناس کورد جەختیکردبووەتەوە، بەردەوام دەبن لەو هەوڵە کە رێکارێکى یاساییە بۆ بانگهێشتکردنى بەرپرسانى حکومەت.\nپەیوەندییەکانى پارتى و یەکگرتوو تا پێش رێککەوتنەکەیان لە دهۆک بەردەوام لە هەڵکشان و داشکاندا بووە، بەتایبەتى لەسنورى پارێزگاى دهۆک کە پارتى بە پێگەى سەرەکى خۆى دادەنێت و یەکگرتووش بەردەوام لە هەڵبژاردنەکاندا دەنگێکى زۆرى هێناوە.\nخۆپیشاندانەکانى چەند مانگى ڕابردووى سنورى پارێزگاى دهۆک بەم دواییانە گرژى لەنێوان پارتى و یەکگرتوو دروستکرد، پارتى ئەو حزبەى تۆمەتبارکرد بەوەى لایەنێکى پشت خۆپیشاندانەکان بووە.\nیەکگرتوو لە کابینەى نۆیەمى حکومەتى هەرێم بەسەرۆکایەتى مەسرور بارزانى بەشدار نییە و وەکو ئۆپۆزسیۆن کاردەکات، بەڵام لە دهۆک کە خاوەنى سێ ئەندامى ئەنجومەنە، بەشدار بوو لە حکومەتى خۆجێی.\nتڕەمپ ڕێککەوتنى نێوان بەحرەین و ئیسرائیلى ڕاگەیاند و بە دەستکەوتێکى مێژوویی ناویدەبات\n2020.09.11 - 22:10\n2020.09.27 - 20:41\nئەمینداری یەکگرتوو پەیامێک ئاڕاستەى ئێزدییەکان کوردستان دەکات


وێنه‌یه‌كی مباپێ له تۆڕه كۆمه‌ڵایه‌تییه‌كان هه‌را ده‌نێته‌وه – یاریگا سپۆرت\nHome/ڤیدیۆی گۆڵه‌كان/وێنه‌یه‌كی مباپێ له تۆڕه كۆمه‌ڵایه‌تییه‌كان هه‌را ده‌نێته‌وه\nوێنه‌یه‌یه‌كی مباپێ له تۆره كۆمه‌ڵایه‌تییه‌كان بڵاو بۆته‌وه، كاتێك له هوتێله‌كه له‌گه‌ل هاورێكانی ده‌رده‌كه‌وێت، ئه‌گه‌ر به‌وردی سه‌یری بكه‌یت، ئه‌م وێنه‌یه له شێوه ئاسایه‌كه‌ی خۆی لای داوه، به‌ڵكو هه‌زار و یه‌ك مانا ده‌گه‌نێت.\nرۆژنامه‌ی ماركای ئیسپانی باس له‌وه ده‌كات، مباپێ ته‌مه‌ن 20 ساڵان سه‌یری مۆبایله زیره‌كه‌كه‌ی ده‌كات، به‌ڵام وێنه‌كه خشته‌ی یارییه‌كانی بارسێلۆنایه له‌و مانگه، كه هیچ په‌یوه‌ندییه‌كی به پاریس سانجێرمانه‌وه نییه، رۆژنامه‌كه دووپاتیكرۆدته‌وه، مباپێ، كه ئێستا له خولی فره‌نسی ده‌دره‌وشێته‌وه، به بلیمه‌ت ناوی ده‌به‌ن، چاودێریه‌كی باشی هه‌واڵه‌كانی ئه‌وروپا ده‌كات، به‌تایبه‌تیش تیپه ئیسپانییه‌كان، كه ره‌نگه له داهاتوودا روو له ریال مه‌درید بكات.\nئه‌و وێنه‌یه‌ی مباپێ سه‌یری ده‌كات یارییه‌كانی بارسێلۆنایه دژی یانه‌كانی لیۆن و سێڤییا و ریال مه‌درید له دوو یارییدا، كه له مانگی فێبرایه‌ر ئه‌نجامیان ده‌دات.


"لەبەرامبەر عەرش"دا | KURDPLAT\nکوردپلات 6/10/2021 01:13:00 ص ليست هناك تعليقات\nڕۆمانی لەبەرامبەر عەرشدا "ٲمام العرش"، شاکارێکیتری نەجیب مەحفوز رۆماننوس و چیرۆكنوس وسیناریۆنوس و نووسه‌ری ناوداری میسریەو ڕۆمانێکی قەبارە مام ناوەندەو لە۱٤۰لاپەڕە پێک هاتووەو بۆ یەکەم جار لەساڵی۱۹٨۳ بەچاپ گەیەندرا.\nئەو ڕۆمانەی نووسەریش گەرچی بەشێک لە ڕەخنەگران لەئاستی نووسینە ناوازەو جیاوازو بەرزەکانی تری نووسەرو بە بەیەکێک لەکارە هەرەباش و گرنگ و سەرکەوتووەکانی نەجیب مەحفوزی دانانێن و پێیان وایە ڕۆمانێکە شێوازەکەی لەڕۆمان و ئەدەبی منداڵان دەچێت و شێوازی حبکەو سەرو بن و پێکەوە بەستنەوەی ڕووداوەکان گونجاو باوەڕپێکراونین و هیچ فەلسەفەو قوڵاییکی تێدا نییە جگە لە گێڕانەوەیەکی مێژوویی ئاسایی و ڕووت و دیالۆکێکی سادە هیچیتر نییە!\nسەرەڕای ڕەخنەو تێبینی و سەرنجەکان لەبارەی ئەو ڕۆمانەدا، وەلێ دەتوانین بلێین وەک زۆرێک لەڕۆمانەکانی تری لەنێو ناوەندو دنیای ڕۆشنبیری و لای ڕۆشنبیرو نووسەرو ڕەخنەگران ولێکۆلەراندا دەنگدانەوەیەکی تاڕایەک مەزن و باشی بووە، لەکاتی دەرچوونیدا، تائێستاکێش لێکولینەوەو لێتوێژینەوەی زۆری ئەدەبی لەبارەوەکراوەو خوێنەرێکی زۆری بە دەوری خۆی کۆکردووەتەوەو هەوادارێکی زۆری هەیەو ئەستێرەی شانس و ناوداری لەئاسمانی ئەدەب و وێژەدا هەر لە درەوشناوەدایەو توانیوەیەتی خەرمانەیەکی تر لەداهێنان بخاتە سەر کەلەپووری مرۆڤایەتی نازناوی زیندوێتی لەئەنباری ڕۆشنبیری میللەتان و تۆماری مێژووی مرۆڤایەتی بەدەست بێنێت و بۆ هەرمان وەک داهێنان و شاکارێکی وێژەیی هەر بە نەمری و زیندوێتی بمێنێتەوە.\nڕۆمانی لەبەرامبەر عەرشدا، چیرۆکی مێژووی ماوەی تەمەنی ولاتێکە، کە تەمەنەکەی ۷هەزار ساڵە. لەو ڕۆمانەدا نەجیب مەحفوز لەڕێگەی"ئۆزۆریس"ی خواوەندو "ئیزیس"ی خواژنی هاوسەری و کوڕەکەیان "حۆرس"و نووسەری خواواندەکان"تەحوت" وە. لەو دادگایەدا، حاکمێکی دادپەرست ،سەرکردەیەکی دیکتاتۆر و وەزیرو کاهین و دەست و پێوەندەکانی، حەکیمێک و حوکوملێکراوێکی چەوساوەو ماف خوراو،شۆڕگێڕێکی شەهیدکرا، گاور، بت پەرست، موسڵمان... هەموویان لەبەردەم دادگادا وەستاون و دیالۆگ دەکەن و گەواهی لەدژی یەکتری دەدەن و یەکتری تاوانباردەکەن و بەڵگەو ئەرگیۆمێنت و داتاکان دەخەنە ڕوو. دادگایەک. لەدادگایی کردنی ڕۆژی پەسلان"قیامەت"دەکات.\nنووسەر لەو دادگەیەدا لەڕێگەی دادیارانی ناو هاتی هەموو ئەو سەرکردانە دادگایی دەکات کە لەمێژووی میسردا حوکمی ئەو وڵاتەیان کردووەو ڕۆژێک ئەو وڵاتەیان بەڕێوەبردووە، لەنمونەی مینای پاشا و، زۆسر، خۆفۆ، ئەبنۆم، ئەمنمحعتی یەکەم و دووە سێیەم،سبکمساف،نفرحوتب، حاتحوب،نفرخارع،ئەنتف،تبمایوس،ئەحمس،ئەمنتحبی یەکەم ودووەم و سێیەم و چارەم، تەحتەمسی یەکەم و دووەم و سێیەم،شاژنەحەتشبسوت، ئیخناتۆن و شاژنە تیی و شاژنە نەفرتیتی،حورمحب،ئای،توت عنخ ئامۆن.ڕەمسیسی یەکەم و دووەم و سێیەم و چارەم تاڕەمسیسی دوانزەهەم،سیتی یەکەم،منفتاح،ئەمنمسس،سپتاح،ستنخت،بسماتیکی یەکەم، و دووەم،نیخاو،ئەبریس،ئەمازیس، تادەگات بە محەمەد ئەنوەر ئەلسادات، هەموویان یەک بە دووای یەک دەهێنێتە بەردەم دادگاو لێپێچینەوەیان لەگەڵ دەکات و گفتوگۆی کارەکانیان دەکات و بۆچوون و ڕایان لەگەڵ دەگۆڕێتەوە لەسەر هەچی کردوویانە لە گەندەڵی و دزی و ناپاکی و شکست و هەلەو ستەم لەگەل و لادانەکانیان لەهەمبەر وڵات و لەسێکتەرەکانی سیاسەت، کشتوکاڵ، هونەر،پزیشکی،یاسا،ئاساییش، پەروەدەوهتد..، لەسەرچەمک و بنەماکانی مرۆڤ بوون و ئەخلاق،دادپەروەری، ئاشتی، جەنگ،شۆڕش ڕووبەڕووی پرسیاریان دەکاتەوەو دایەلۆکیان دەکات و له بارەی پرۆژەو سیاسەت و فەرمانداری و کارەکانیان لێیان دەپێچێتەوەو لەهەمان کاتدا گوێ له سەرنج و تێبینی و پێشنیارو وتەکانیان دەگرێت و ..:"دادگاییکردنەکە بەوپەڕی پیرۆزی خۆیەوە لە هۆڵی دادگە دەستی پێکرد...\nئۆزۆریش لەپێشەوەو لەسەرعەش و کورسیە ئاڵتوونیەکەیدا، لەلای دەستەڕاستیشیەوە ئیزیس لەسەر کورسیەکەیی و لەلای چەپیشیەوە حۆرس.". بەو چەشنە لەڕێگەی ئەو سێ دادیارە(قازی)وە،سەرۆکەکانی میسر لەدادگایەکی بێ لایەنانەو دادپەروەرانەوە دادگایی دەکات، لەو دادگاییکردنەدا ساتەکاتەکان یەکلایی دەبنەوەو چارەنووسەکان دیاری دەکرێن و وردوو درشتی هەموو ئەوانەی سەرۆکەکان ئەنجامیان داوە لەکاتی حوکمڕانیان دەخرێنە ڕوو و گفتوگۆو گەنگەشەیان دەکرێت و ماف بە هەموویان دەدرێت لەو دادگاییکردنەدا بەرگری لەخۆیان بکەن و پاساوی لۆژیکی و بەهانەی ماقوڵ بۆ کردەوەو نیازو کارەکارەکانیان بێننەوەو لە هۆکارو فاکتەرەکان بدوێن پاڵنەرو مۆتیڤی کارەکانیان بووەو بەو پەڕی ئازادییەوە مافیان وێدراوە باس لەکارو چاڵاکی و ناکۆکی و جەنگ و هەچیەکیان کردووە لەپێناو وڵاتدا بیخەنە ڕوو و بچنە ناو بنج و بنەوانی هەموو شتێکەوە.\nدادگایش دووایی هەڵسەنگاندنی ئارگیومێنتەکان و گوێ گرتن لە وتەی هەردوو لاو خستنەڕووی بەڵگەی هەردوو لا. دادگە و سکاڵاکاران-سەرۆکەکان. ئینجا بڕیاری کۆتایی خۆی دەدات و لەوکاتەدا سەرۆکەکان هەیانەسەرکەوتوو دەبێت و تەرازووی داد بەڵای چاکەکانی دا لاسەنگ دەبێت و دەڕواتە بەهەشت و هەشیانە بەهۆی خەراپەکاری و گەندەڵی و ستەم و نادادی لەحوکومڕانییەکەی لەدادگادا دەدۆڕێت و بڕیاری دۆزەخی بۆدەردەچێت و ڕایدەکێشنە ناو ئاگرو هەشیانە باشی و خراپییەکانی بەرامبەرن و لەو نێوانەدا دەمێنێتەوە.\nنەجیب لەمینانەی دادگاکردنەکەدا دەچێتە قوڵایی سەردەمەکانی مێژوویی میسرەوەو قسە لەسەر کومەڵێک بابەت دەکات و گەنگەشەیان دەکات و بەوردی لە سەردەم و قۆناخەکانی سیاسەت و فەرمانڕەوایەتی هەموو پاشاکان دەوێت و قسە له سەر ناکۆکی و ئالۆزیەکان و فەوزاو ناکۆکی و شۆڕشەکانی لە نێو ئەو ئیپمڕاتۆڕیانە ڕوویان داوە دەکات باس لەو جەنگ و ناکۆکیانە دەکات لەناوخۆیاندا پاشاو کەسەنزیک و نەیارەکانیان بەرپایانکردووەو لەپەیوەندیە سیاسی،دیپلۆماسی،سەربازی و ئابوورییەکانی میسرلەگەڵ وڵاتانی تر لەو سەردەمەدا دەدوێت و دۆخی گوزەران و باری ئابووری و هەڵ و مەرجی کۆمەڵایەتی ژیانی جۆتیاران و چینی کرێکار و نەداران و باری ژیانی خەڵک بەگشتی دەخاتەڕوو و لە هاوسەرگیری پاشامیسریەکان لەگەڵ میتانییەکان و حسییەکان دەدوێت و لەو شۆڕشە ئایینی و یەکتاپەرستیە دەدوێت کە ئیخناتۆن و شاژنە نەفرتیتی کورد و بنەچەمیتانی هاوسەری لە میسر بەرپایان کردو کودەتایەکیان لەبەرامبەر ئەقیدەی فرەخوایی ئەنجامداو چۆن خۆشەویستی و ئاشتی و یەکسانییان لەو وڵاتە جێگیرکرد و قسە لەسەر ئەو پیلانگێڕی و شەڕەدەکات کەکاهینەکانی پەرستگەی ئامون و حور محبی پاشا لەدژی ئیخناتۆن و نەفرتیتی دەیگێڕن دەکات.\nبەو چەشنە لەرێژەی دادگاییکردن و گێڕانەوەی چیرۆک و ڕووداوەکان و دادگاییکردنەکاندا نووسەر بە درێژی و وردی لەباس کردنی قۆناخی دوای سەردەمی پاشاو شاژنەکانی ڕۆژگار و سەردەمی فیرعەونەکان.نووسەر دێتە سەر باس و خواسی ماوەی دوای ئەو قۆناخەی مێژووی میسر و بەدرێژی باس لەهەموو قۆناخەکانی مێژووی میسر تادەگات بە سەردەمی سادات باس دەکات و پێیدا دێتەخوارو باس لەهێرشی ئەسکەندەرو هاتی بۆ میسر و بەڕێوەبردنی ئەو وڵاتە لەلایان یونانەوە دەکات و قسە لە کۆتایی هاتنی حوکمی خانەوادەی یۆنانی دەکات لە سەردەمی کلیۆپاتراو دێتە سەر باسی میسر لەژێر هەژموون و داگیرکاری ڕۆمانەکان و هاتنی ئایینی مەسیحی بۆ میسر لە سەردەمی"نیرۆن"ی حاکمی ڕۆمانی و بەڵام بوونەوەی ئایینەنوێ کەو فیکرەی زوهدو خەڵوەت و گۆشەگیری و چوونی زۆربەی پێڕەوکاران و هەڵگرانی بیر و باوەڕی نوێ و شوێنکەوتووانی ئایینی مەسیحی بۆ ئەشکەوتە دوورە دەستەکان لە بیابان و ڕاکردنیان لە ستەم وچەوسانەوەی کاربەدەستەکان و جەنگ وناکۆکی نێوان هەردووک کەنیسەی میسری و دەوڵەتی ڕۆمانی و دۆخ و ئازادی و چەوسانەوەی ئایینی و کوشتارگەو کوشتی مەسیحییەکان و شۆڕشی خوێناوی و یاخی بوون و ناکۆکی و ئاڵۆزی و توندوو تیژی و پێکدادان و چەوسانەوەو ڕێگری ئاینی لەسەردەمی هەردووک ئیمپڕاتۆر دقلدیانۆس و تیۆدسیۆس ، هاتنی عەرەبەکان و داگیرکردنی میسر لەسەردەمی عەمری کوڕی عاس و لابردنی زمانی قیپتی و دانانی زمانی عەرەبی لەشوێنیدا لەو وڵاتە، لەلایان عەبدوڵلای برای وەلیدی کوڕی عەبدولمەلیک و ، هەڵوێستی ستەمکارانە و شەڕانگێزی و سیاسەتی چەوسانەوەی ئوسامەی کوڕی یەزید لەبەرامبەر قیپتیەکانی ئەو وڵاتە،شۆڕشی قیبتیەکان لەسەرەتای خەلافەتی هیشامی کوڕی عەبدولمەیلک، بنەماڵەی ئیسماعیل ،فاتمیەکان و ستەم کردنیان لە قیپتییەکان، و درووستکردنی شاری قاهیرەو ئەزهەر لەلایان ئەو گروپە شیعی مەزەبە،عەباسیەکان، مەهدی و هادی و ڕەشید و مەئمون و والییەکانیان و گەندەڵی و بەرتیل و ستەم و لادانەکانیان و شۆڕش و لاپەڕینی مەسیحییەقیپیەکان و عەرەبەموسلمانەکان لەدژیاندا،سەلاحەدینی ئەیوبی و دامەزراندنی دەوڵەتی ئەیوبی و جەنگی سەلاحەدین و عەرەبەکان لەگەڵ گاورە خاچپەوەرەکان، سەردەمی مەمالیکەکان،فەڕەنساو ناپلیۆن و هاتنیان بۆ میسرو داگیکردنی ئەو وڵاتە، داگیرکردنی میسر لای عوسمانییەکان و جەور و گەندەڵی و کارە قێزەونەکانیان لەو وڵاتە.محەمەد عەلی پاشاو ڕووبەڕوو بوونەوەی لەگەڵ عوسمانیەکان و جەنگ بەرپاکردنی لەگەڵ وەهابییەکانی دوورگەی عەرەبی و کارە چاکسازییەکانی،خدێوی ئیسماعیل و ئینگلیزیەکان ،ئەحمەد عەڕابی و شۆڕشەکەی،مستەفاکامل و دامەزراندنی حزبی نیشتمان(وەتەن)،سەعدزەعلول و شۆڕشی ساڵی۱۹۱۹، مەحمەد فەرید،موستەفائەلنەحاس،،جەمال عەبدلوناسرو شۆڕی ۲۳ی یۆلیۆی ۱۹٥۲و ڕوخانی سیستەمی پاشایەتی و دامەزرانی کۆماری میسر و لادانی لەبنەماکانی شۆڕش و هەڵگەڕانەوەی لەو پڕەنسیپانەی شۆڕش یان ئەو کۆدێتایەی کردی. سیاسەتەکانی لەوڵات، محەمەد ئەنوەرئەلسادات و سیاسەتی کرانەوەی ئابوری و مۆرکردنی پەیماننامەی لە کامپ دەیڤد لەگەڵ ئیسرائیل و گەندەڵی و بێ دەروەستی و دەرفەت دانی بە تەیاراتی ئایینی و سەرنانی میسر لەقوڕەوە بەهۆی ئەو هەڵانەیەوەو دواتر سەرکوت کاری ستەمەکانی و خستە زندانی خڵکێکی زۆر لە هەموو ئاڕاستەکان و سووتاندنی تەڕو وشک پێکەوەو سەرەنجام تیرۆرکردنی ،هەموو ئەو باس و خواسانە لەدرێژەی گێڕانەوەی ڕۆمانەکەدا، باس و تەوەورو تەواوکەری ڕۆمانەکان.\nلەکۆتایی ڕۆمانەکەدا نەجیب مەحفۆز ڕستێک ئامۆژگاری بۆ لەسەر زمانی کۆمەڵێک لەو کارەکتەرانەی بەژداری چیڕۆکی ڕۆمانەکە دادگاییکردنەکە دەکەن سەرکردەکانی میسر دادەنێت و بەشێک لە ڕەخنەگران و لێکۆلەرانی ئەدەبی و نووسەران بۆچوونیان وایە کە مەبەستی لەو ئامۆژگاریانە"موبارەک"ی سەرۆکی پێشووتری میسرە.و پێی دەڵێ بۆوەی وڵاتێکی جێگیرو ئەزمونێکی سەرکەوتووت هەبی لەحوکمڕانیدا.\nدەبێ وڵات بەحیکمەت ولێزانی و هێمنی بەڕێوەبەریت و باوەڕت بە زانست هەبێت و گرنگی بە ئەدەب و هونەرو پێشکەوتن بدەیت و دیموکراتییەت پێڕەوبکەیت و حوکمی گەل بۆ گەل بێت و دادپەروەری بنەمای هەڵسوکەت بێت لەنێوان هاوڵاتیان و ئازادی و ئاشتی و ئاساییش لەوڵات بەرپاکەیت و گوێ لە داواکرییە ڕەواکانی خەڵک بگریت و دلسۆزی گەڵەکەت بیت و دەرفەتی کارکردن بە یەکسانی بۆ هەموان بڕەخسێنیت و جیاوازیی لەنێوان تاکێک و تاکێکی تردا نەکرێت و برایەتی و تەبایی لەنێوان تاکەکانی کۆمەڵگە درووست کەیت و سێکتەرەکاتی زانست و پەروەردەو کشتوکاڵ و تەندرووستی و هتد... گرنگیان پێ بدرێت و سەرکردەیەک بیت ئارامی و خۆشگوزەرانی و ژیان بۆ هاوڵاتیان دابین بکەیت و ژیانێی شایستەو مرۆڤانەیان بۆ فەراهەم و دابین بکەیت.


سەنتەرى پەرەپێدانى دیموکراسى:لەدەیان حاڵەت و رووداودا ئەنجومەنى دادوەرى بێدەنگى هەڵبژاردوە\n’کەی گوێمان لە دەنگت دەبێت؟’\n2020.07.29 - 16:54\nسەنتەرى پەرەپێدانى دیموکراسى و مافى مرۆڤ (DHRD) راگەیەندراوێکى بڵاوکردەوە لەبارەى بێدەنگى ئەنجومەنى دادوەرى لە هەرێمى کوردستان لە هەمبەر ئەو راپۆرتانەى کە ساڵانە رێکخراوەکە لەسەر دۆخى سەروەرى یاسا و پیشێلکارییەکان و مافەکانى مرۆڤ، بڵاوى دەکاتەوە.\nسەنتەرەکە لە راگەیەندراوەکەیدا ئاماژە بەوە دەکات، لە ماوەی 12 ساڵی کارکردنی سەنتەری پەرەپێدانی دیموکراسی و مافی مرۆڤ DHRD لە پرۆژەی (پاڵپشتی دادگا ) و لە میانەی 11 ڕاپۆرتی ساڵانە لەسەر دۆخی سەروەری یاسا و سەربەخۆیی دەسەڵاتی دادوەری و پێشێلکاریەکان دژی یاسا و مافەکانی مرۆڤ و مافی تۆمەتباران ، ھەزاران حاڵەتی پێشێلکاری یاسایی تۆمارکران و بڵاوکرانەوە و تیایدا دەیان حاڵەتی دەستوەردانی حزبی لەکاروباری دادگاکان و دەیان حاڵەتی دەستوەردانی دەسەڵاتی جێبەجێکردن لەکاروباری دادگا و داوەری و سەدان حاڵەتی جێبەجێنەکردنی بڕیاری دادگا لەلایەن حزبەکان و دەسەڵاتی جێبەجێکردن و سەدان حاڵەتی زەقی پێشێلکاری دژی یاسا و مافی مرۆڤ و مافی تۆمەتبار لەلایەن دادوەران، بە دریژایى ئەو ماوەیە ئەنجومەنى دادوەرى بۆ یەکجاریش وەڵامێکى بۆ ئەو راپۆرتانە نەبووە و جەخت لەوە دەکەنەوە ساڵانە بە ژمارەى ئەندامانى ئەنجومەنەکە وێنەى راپۆرتەکان نێردراوە بۆیان.\nلە راگەیەندراوەکەیاندا رەخنە لە بێدەنگى ئەم دامەزراوە یاساییە دەکەن و دەڵێن "وەک ئەوەی ئەم ئەنجومەنە نەیبیستێت یا زمانی نەبێت ، ھیچ وەڵامێکی نەبوو ، نەک ھەر ئەوە بەدرێژایی دروستبوونی ئەنجومەنی دادوەری لە ھەرێم دەیان حاڵەت و ڕووداو ھەبووە کە ڕاستەوخۆ پەیوەندییان بە ئەنجومەنی دادوەری و سەربەخۆیی دەسەڵاتەکەی ھەبووە کەلە ھەندێ حاڵەتدا گەشتۆتە ڕادەی سوکایەتی و ناوزڕاندن ، بەڵام وەک ھەمیشە ئەم دامەزراوەیە بێ دەنگی ھەڵبژاردووە".\nسەنتەرى پەرەپێدانى دیموکراسى و مافى مرۆڤ ئاماژە بەدواهەمین روداو دەکات کە ئەنجومەنەکەى هەر بێدەنگ بووە لەهەمبەرى کە پرسى دریژکردنەوەى تەمەنى خانەنشینی ژمارەیەک ئەندامانی ئەنجومەنەکەیە بەپێی فەرمانێکی ئەنجومەنەکە، بەڵام ھەریەک لە دەستەی دەستپاکی ھەرێم و وەزارەتی دارایی و یەکێتی دادوەران و چەندین دادوەر ئەم کارەیان بە نایاسایی و نادەستوری لەقەم داو تەنانەت وەزارەتی دارایی ڕایگەیاند کە ناچنە ژێر باری ھیچ کارێکی نایاسایی و جەخت دەکەنەوە "کەچی وەک سروشتی ھەمیشەییان ئەنجومەنی دادوەری بێ وتەو بێ ھەڵوێست لەسەر ئەم بڕیارەش بێدەنگ ماوەتەوە".


نامەوێت بە هەڵوێستێكی قەدەرگەرایی بابەتەكە تاوتوێ بكەم بەڵكو دەمەوێت جەخت لەسەر یٔەو خاڵانە بكەمەوە تا یٔەو هەڵەو كێشە ڕیشەییانە تێپەڕ نەكرێت كە ٣٠ ساڵە دو بنەماڵەی دەسەڵاتدار بەسەر یٔەم خاك و گەلەدا هێناویانە، مۆدێلی سیاسی هەرێمی كوردستان مۆدێلێكی ستونییە كە بۆتە هۆی دروستكردنی دەسەڵاتێكی خۆسەپێن بەسەر چین وتوێژەكانی كۆمەڵگادا كە مۆدێلێكی درێژكراوەی چەقبەستوی حیزب و بنەماڵە سیاسییەكانە كە وەڵامدەرەوەی خواستی كۆمەڵگا نییەوهەرلەسەرەتاوە بەپێی خواستی چینی باڵای نێو كۆمەڵگای كوردی دروست بوون بەدرێژایی مێژووی حكومڕانی پارتی و یەكێتی هەمیشە خەریكی موزایەدە كردن بون بەناوی یٔابوری سەربەخۆوە كە دەرەنجامەكەیمان بینی چ نەهامەتییەكی بۆ هاوڵاتیان هێنا بۆیە سەربەخۆی یٔابوری وسیاسی بە سودی گشتی لەژێر دەستی یٔەم دو دەسەڵاتە كلیپتۆكراتییە یٔەستەمە بێتە بوون.\nیٔێستا كە پرسی چاكسازی لە نێواندایە پێویستە بپرسین نەوت بە چ شێوەیەك دەفرۆشرێت و داهاتەكەی دەچێتە خەزێنەی حكومەتەوە یان خەزێنەی یٔەو سیاسییانەی كە دەرهێنان و فرۆشتنی نەوتیان لەنێوان خۆیان قۆرخ كردوە تاڵانیان كردوە و دۆسییەی نەوتیان هێندەی دیكە ناڕۆشن كردوە بۆیە سەرەتای چاكسازی راستەقینە دەرخستنی راستی گرێبەستە نەوتییەكانە بەتایبەتی گرێبەستە ٥٠ ساڵەییەكەی هەرێم و توركیا كە جگە لە چەند كەسانێكی نێو بنەماڵەی بارزانی كەسی دیكە لێی یٔاگادار نین و تەنانەت حیزبەكانی دەرەوەی پارتیش تا یٔێستا جوریٔەتی یٔەوەیان نییە لەو گرێبەستە بپرسنەوە كە بۆتە هۆكاری كێشەكانی هەولێر وبەغدا ،یٔەم تاڵانی فرۆشییەی نەوت لە لایەن پارتی و یەكێتییەوە تا یٔێستا لەپێناو دروستكردنی دامەزراوەكانی هەژمونگەری خۆیان بوە نەوەك بنیادنانی سیستەمێكی حكومڕانی تەكنۆكرات كە دواجار هاوڵاتیان لێی سودمەند بن بە گشتی .\nچاكسازی سەرەتا بەگەڕانەوەی یٔەو هەموە پارانە یٔەكرێت كەلە بانكەكانی دەرەوە خراوەتەوە سەر هەژمارە تایبەتیەكانی خۆتان چاكسازی سەرەتا بەگەڕانەوەی یٔەو هەموە لە گرد و تەپۆلكەو هاوینەهەوارانە دەكرێت كەلەلایە حیزبەكەی بەرێزت و حیزبەكانی دیكەوە دەستی بەسەردا گیراوە چاكسازی راستەقینە لەوێوە دەست پێ یٔەكات نەوەك دەست بردن بۆ گیرفانی موچەخۆران و كەم یٔەندامانی یٔەم هەرێمە كە هەمیشە باجی شكستی سیاسەتی یٔابوری یٔێوەی داوە ،چاكسازی یان هەڵگرتنی شمشێری چاكسازی هونەر و عەقڵییەتێكی سیاسی وای دەوێت كە توانای هێنانەكایەی سیستەمێكی سیاسی ویٔابوری سەقامگیر و خۆشگوزەرانی پێ بێت لە پێناوپاراستنی ماف و یٔازادی هاوڵاتیان و پاراستنی یٔاسایشی گشتی و سەقامگیری كۆمەڵگا .\nچاكسازی راستەقینە كاتێك یٔەبێت كە شمشێرەكەی برا گەورە ژەنگی هەڵنەگرتبێ و لە نێو حیزب و خێزانەكەی خۆیەوە دەست پێ بكات چونكە دەستپێكردن لەوێوە دەرەنجامێكی باشتری یٔەبێت و پرۆسەی چاكسازییەكەش ڕەوانترو گەورەتر یٔەكات لەوێشەوە تاكەكەسەكان یٔەتوانن لە ڕێگەی سیستەمێك لە مافەكانەوە بەرمەبنای ژیانی ژیانی سیاسی و یٔابوریان پارێزراو بێت .


باشوورێ کوردستانێ ئامادەیە داھاتا نەفتێ تەسلیمێ بەخدایێ بکە - دارکا مازی\nباشوورێ کوردستانێ ئامادەیە داھاتا نەفتێ تەسلیمێ بەخدایێ بکە\nوەزیرێ پلانکرنێ یێ ھەرێما باشوورێ کوردستانێ، دارا رەشید گۆت: «ھەکە ھکوومەتا ناڤەندی یا ئیراقێ مووچەیێ کارمەندان و بەشە بودجەیا هەرێمێ بشینە، ئەو ژی ئامادەنە کو ھەموو داھاتا نەفتێ تەسلیمێ بەغدایێ بکن».\nدارا رەشید کو ل مەجلسا هکوومەتا هەرێما کوردستانێ جڤینەکە چاپەمەنیێ ل دار خست، ل دەربارێ تەڤگەرا ھکوومەتا ناڤەندی یا ئیراقێ یا نەفت و بودجەیێ دا ئاخڤی و راگهاند كو ھکوومەتا ناڤەندی یا ئیراقی دبێژە ژ بەر کو هکوومەتا هەرێما کوردستانێ داھاتا نەفتا 250 ھەزار بەرمیلان ناشینە، ئەو ژی ژ بەر ڤێ مەھانەیا کارمەندان و بودجەیێ ناشینن.\nوەزیرێ پلانکرنێ ئانی زمان كو ل سالا 2019ان دا، ب رایەدارێن ھکوومەتا ناڤەندی را ل دەربارێ نەفت و بودجەیێ دا ھنه‌ك ھەڤدیتن ھاتن کرن و گۆت: «مە ژ ئالیێ ئیراقێ را گۆت كو ھەکە ھەموو پارا ھەرێما کوردستانێ یا ژ شرکەتێن نەفتێ و بودجەیێ تێن بدەستخستن بێن شاندن، نە داھاتا رۆژانەیا 250 ھەزار بەرمیلێن نەفتێ، بەلکو ھەموو داھاتا نەفتێ ئەمێ تەسلیمێ وان بکن.”


ئێکین ئێج ٩ ئاڕ پڵەس - EKEN H9R plus - وێبسایتی شتومەک\nHomeکامێرا و پێداویستییەکانیئەکشن کامێرائێکین ئێج ٩ ئاڕ پڵەس – EKEN H9R plus\nئێکین ئێج ٩ ئاڕ پڵەس – EKEN H9R plus\nبراند : EKEN\nمۆدێل : H9R Plus\nووردیی ڤیدیۆ : 4K\nووردیی وێنە : ١٤ مێگاپێکسڵ\nدژە لەرزین : ✗\nدەرچەی میمۆری دەرەکی : ✓\nقەبارەی شاشە : ٢ ئینچ\nشاشەی لەمس : ✗\nئەم کامێرا ئەکشنە کە وردیی تۆمارکردنی 4K یە، نایابە بۆ خلیسکێنە، یاری سەر شەپۆلی دەریا، مەلەی ژێر ئاو، مەلەکردن بە لوولەی هەناسەوە، پاسکیلسواریی، گۆڵف، ڕاکردن، یان یاری بەیسبۆڵ. لەسەر سەیارەکەت بیبەستە کاتێک بەناو ڕێگایەکی نا سروشتدا تێدەپەڕیت و سەرکێشیەکەت تۆمار بکە. سێپایەکی لەگەڵدایە بۆ کامێرای ئەکشن، کەیسی دژەئاو بۆ کامێرا، کەلوپەلەکانی بەستن و کۆنتڕۆڵێکی وایەرلێسی لەگەڵدایە. بەم کەلوپەلانەوە دەکرێت وەکو کامێرای سەر کڵاوەزرێ کاربکات. بڕۆ هەموو ساتەکانت تۆماربکە! وەکو پڕۆفێشناڵێک گرتە بگرە! قەبارەکەی تەواو نایابە، شایەن بە گواستنەوەیە و دەبەسترێت. کامێرای ئەکشنە بۆ هەوادارانی وەرزش یان هەر کەسێک کە مەبەستیەتی ڤیدیۆی ناوازە تۆمار بکات. هەرگیز ڕێگای لەمە ئاسانترت دەست ناکەوێت بۆ هاوبەشیپێکردنی ساتەکانت لەگەڵ جیهان.\nڤیدیۆی لایڤ لە هە کوێیەک و لە هەر کاتێکدا (تەنها بۆ iOS ی پەپڵ)\nلەگەڵ ئەم تەکنەلۆجیا نوێیە کامێراکە ئەزموونێکی گرنگی ڤیدیۆی لایڤ لەسەر یوتیوب و فەیسبووک پێشکەشی تۆ دەکات. ئایا دەتهەوێت لە کاتی خلیسکێنەدا، بازداندا، مەلەکردندا و بازبازێندا ناوازەترین دیمەنەکان تۆماربکەیت؟ ئایا دەتهەوێت ساتە خۆشەکانی ژیانت لەگەڵ خێزانەکەتدا، هاوڕێکانتدا و تەماشاکەرەکانتدا هاوبەشیی پێبکەیت؟ ئایا دەتهەوێت ڤیدیۆیەکی فێرکاریی تۆمارکەیت بۆ یارمەتیدانی ئەوانی تر؟ ئایا دەتهەوێت مانادارترین ساتەکانی ژیانت نیشانە بکەیت؟ دوودڵ مەبە، ئەم کامێرایە ڕێگەت پێدەدات ڤیدیۆی HD زیندوو و ڕاستەقینە تۆمار بکەیت کە ناوازەترین وردەکارییەکان تۆماردەکات! باشترین بژاردە!\nهەریەک لە تایبەتمەندییەکانی Burst Photo، Time Lapse و لێنزی ١٧٠ پلە\nلەگەڵ ڤیدیۆی لەرەلەر بەرز وەکو 1080p60 یان 720p120 دەتوانیت ڤیدیۆیەکی تەواو ناوازە بەدەست بهێنیت. کاتێک دەیانگۆڕیت بۆ ڤیدیۆی جووڵە هێواش Slow Motion ئەوا کاتێک لەسەر کۆمپیوتەر یان تیڤیەکەت پەخشیان دەکەیت دەتوانیت وردەکاریی جووڵە نادرەەکان ببینیت. لێنزی گۆشەفراوانی ١٧٠ پلە زۆرترین دیمەنەکان دەگرێت کە تۆ دەتهەوێت لەناو ڤیدیۆ یان وێنەکانتدا بن. ئەم کامێرایە زیاتر لەوەت پێ دەبەخشێت کە چاوەڕوانی دەکەیت.\nڤیدیۆی 4K30 و وێنەی ١٤ مێگا پێکسڵ\nڤیدیۆ بە کوالیتی 4K30 و وێنە بە کوالیتی ٢٠ مێگا پێکسڵ لە حاڵەتەکانی تاک، بەکۆمەڵ و تایم لاپس-دا.\nشاشەی ٢ ئینچ\nشاشەی ئەم کامێرایە جۆری LCD یە و قەبارەکەی ٢ ئینچە بەم شێوەیە هەموو شتێک باشتر دەردەخات.\nبەرگریی بۆ تێچوونی ئاو تا ٣٠ مەتر\nلەگەڵ لاشە دژە ئاوە شێوە کریستاڵەکەی و دووگمە نەرمەکانی تا ٣٠ مەتر بەرگرە بۆ تێچوونی ئاو، بۆیە ڕێگەت پێدەدات سەرکێشیە ناوازەکانت تۆماربکەیت.\nڕیمۆت کۆنتڕۆڵی 2.4G. شوێنی شەحنکردنەوە و دوو باتری\nدوو باتری بە توانای 1050mAh لەگەڵدایە. شوێنی شەحنی لەگەڵدایە کە بەخێرایی باتریەکان شەحن دەکاتەوە (نزیکەی دوو کاتژمێر).\nکۆد: Eken-H9R-plus بەش: ئەکشن کامێرا\nجۆری هەستەوەر CMOS\nبەرواری دەرچوون –\nوردییەکانی تۆمارکردن 1920×1080 – Full HD , 1280×720 – HD , 3840×2160 , 2704×1520\nووردیی وێنە ١٤ مێگاپێکسڵ\nجۆری دەنگ WAV\nجۆری شاشە LCD\nوردیی 320 x 480\nقەبارەی شاشە ٢ ئینج\nئایزۆی وێنە –\nئایزۆی ڤیدیۆ –\nخێرایی وێنە –\nستابلایزەر (دژە لەرزین) ✗\nدژە ئاو ✓، تاکو ٣٠ مەتر\nمایکی ناوەکی ✓\nوایەرلێس (wifi) ✓\nبەستەری ستاند ✓\nجۆری بەستەر یەک بەستەر، لە جۆری USB micro\nجۆری دەرچە –\nدەرچەی مایکرۆفۆن ✗\nپاتری بارگاوی دەکرێتەوە\nشێوازی شەحنکردنەوە لە ڕێی USB\nکێشی گشتی (بە کارتۆنەوە) –\nقەبارەی کارتۆن –\nببە بە یەکەم کەس کە ڕای خۆی دەنووسێت دەربارەی “ئێکین ئێج ٩ ئاڕ پڵەس – EKEN H9R plus” هەڵوەشاندنەوەی وەڵام\nگۆپڕۆ هیرۆ ٥ بلاک – Gopro Hero 5 Black\nبراند : GoPro\nمۆدێل : Hero 5 Black\nووردیی وێنە : ١٢ مێگاپێکسڵ\nدژە لەرزین : ✓\nشاشەی لەمس : ✓\nگۆپڕۆ هیرۆ ٧ بلاک – Gopro Hero 7 Black\nمۆدێل : Hero 7 Black\nکامێرای ئەکشن، ئۆزمۆی گیرفان – DJI Osmo Pocket\nمۆدێل : Osmo Pocket\nکامێرایە و دژە لەرزینە لە یەک کاتدا\nسێنسەری کامێراکەی قەبارەی 1/2.3 ئینجە\nلەڕێی ئەپی Mimo لە مۆبایل پەیوەست دەکرێت\nوێنە یە ڕوونی ١٢ مێگاپێکسڵ بە جۆری JPEG و DNG Raw دەگرێت\nئەداپتەری Lightning و USB Type-Cــی لەگەڵدایە\nتوانای تۆمارکردنی تایم لاپس و مۆشن لاپسی هەیە\nمۆدەکانی وێنەگرتنی شەو و پانۆرامای هەیە\nکۆد: DJI Osmo Pocket\nئێکین ئێج ٧ ئێس – EKEN H7s\nمۆدێل : EKEN H7s\nکۆنتڕۆڵی تایبەتی لەگەڵدایە\nمۆدی تایم لاپسی هەیە\nدژە ئاو و دژە خۆڵە\nتوانای پەیوەستکردنی هەیە لە ڕێی وایفای\nئامێری لێکردنەوەی مووی جەستەی پیاوان فیلیپس - دژەئاو - پیل - BG1024\nئامێری لێکردنەوەی موو فیلیپس - هەڵکێشانی موو لە ڕەگەوە HP6420


خولی پلە یەکی هۆڵەندا - 2010/2011 - پاشکۆکانی خولی ئەوروپا- قۆناغی دووەم - Soccer - Yariga - Results, fixtures, tables and statistics\n2018/20192017/20182016/20172015/20162014/20152013/20142012/20132011/20122010/20112009/20102008/20092007/20082006/20072005/20062004/20052003/20042002/20032001/20022000/20011999/20001998/19991997/19981996/19971995/19961994/19951993/1994 > پاشکۆکانی خولی ئەوروپا- قۆناغی دووەمپاشکۆکانی خولی ئەوروپا - قۆناغی یەکەموەرزی یاسایی\nAggr. دێن هاگ 6 - 6 گرۆنینگێن\n26/05/11 دێن هاگ 5 - 1 گرۆنینگێن بینینی ڕووداوەکان زانیاری زیاتر لەسەر ئەم یارییە\n29/05/11 گرۆنینگێن P 5 - 1 P دێن هاگ بینینی ڕووداوەکان زانیاری زیاتر لەسەر ئەم یارییە\nB. Vleminckx NEC 23 1 9\nD. Bulykin ADO 22 4 9\nM. Junker Roda 20 3 6\nت. ماتاڤز Groningen 18 2 6\nB. Dzsudzsák PSV 16 5 7\nEverton Heracles 15 0 6\nئۆ. تۆیڤۆنین PSV 15 0 4\nک. سیگۆرسۆن AZ 15 0 8\nر. ڤان وۆلفسوینکێل Utrecht 15 6 8\nل. کاستایگنۆس Feyenoord 15 1 10\nG. Wijnaldum Feyenoord 14 3 6\nM. Janko Twente 14 0 4\nW. Overtoom Heracles 14 8 7\nمویر حەمداوی Ajax 13 0 8\nT. Janssen Twente 13 4 7\nپاشکۆکانی خولی ئەوروپا - قۆناغی یەکەم\nپاشکۆکانی خولی ئەوروپا- قۆناغی دووەم


فره‌له‌هجه‌یی و نه‌زه‌رییه‌ی فشه‌ی بنه‌سڵاوه – Denegkan\nفره‌له‌هجه‌یی و نه‌زه‌رییه‌ی فشه‌ی بنه‌سڵاوه\nbydengekan\tAugust 13, 2008\tزمان\nفره‌له‌هجه‌یی و نه‌زه‌رییه‌ی فشه‌ی بنه‌سڵاوه.!*\nهێژا سه‌ڵاح ئه‌حمه‌د، به‌م دواییه بابه‌تێکی له ژێر ناوی ( فاشیزمی سۆرانی.. ڕاوه‌سته ! ) دا بڵاو کردووه‌ته‌وه، تێیدا ئه‌ویش ته‌بای ده‌سته‌وبه‌سته‌ی دابه‌شکه‌رانی کورد به‌سه‌ر چه‌ندین زمان، تیره و میلله‌تدا، ده‌ستی داوه‌ته بڵندگۆی ( بژی له‌هجه‌کان و بمری یه‌کزمانی کوردی! ) و ده‌یه‌وێ له‌و گوناحه‌ی له ئیمزاکردنی یاداشته‌که‌ی که ( 53 ) نووسه‌ر و مامۆستای کورد پێشکه‌شی ده‌سه‌ڵاتی کوردییان کرد، کردی، پاشگه‌ز بێته‌وه و غوسل له‌خۆ ده‌ربکات، بگره به قسه‌ی سه‌یروسه‌ومه‌ره‌وه، قه‌ره‌بووی ئه‌و هه‌ڵه مه‌زنه‌ش بکاته‌وه.! شایه‌نی گوتنه، وێده‌چێت ئه‌وه‌ی یه‌کسه‌ر ئه‌و پیاوه‌ی په‌ژیوان کردبێته‌وه، کاک حه‌سه‌نی قازی بووبێت، که یه‌کێ له کارمه‌ندانی ڕۆژتێڤێیه و زۆر به گه‌رمی له‌م بواره‌دا کار ده‌کا و شه‌وی بۆ له‌سه‌ر ڕۆژ داناوه، ئه‌مه‌ش هه‌روه‌ک خودی قازی له کۆڕێکی پاڵتاکدا که له مێژووی 16 ی مایدا، بۆی ساز کرابوو، ئاماژه‌ی بۆ ده‌کات.\nهه‌روه‌ک له نووسینێکی پێشترێمدا هێمام بۆ کردووه، هێندێ مامۆستای کورد که له سووریان دۆڕاندووه، ئه‌مڕۆ ده‌یانه‌وێ له کایه‌ی تێ هه‌ڵبهێننه‌وه، ده‌خوازن پاش ئه‌وه‌ی له‌هه‌موو ڕوویه‌که‌وه ئیفلاسیان کرد، ئێسته ئه‌و شه‌ڕی چینایه‌تییه‌ی بۆ ماوه‌ی نیو سه‌ده ئاگریان بۆ خۆش کرد و تێیدا مایه‌پووت ده‌رچوون، بیگۆڕنه‌وه به شه‌ڕی دیالێکتان، هاوکات به‌هه‌ڵچنینی هه‌ڵبه‌سته‌ی ناعیلمی، سه‌رژمێریی ناواقیعی و زگسووتان به خودان له‌هجان و قوڕپێوان بۆ مافی زمانی دایک، چونکه به شێوه‌زاری خۆیان ناخوێنن، گوناحن.! ئه‌وجایش ده‌فه‌رموون، ئا ئه‌مه‌یه زامنی مانه‌وه‌ی کورد وه‌ک یه‌ک میلله‌ت، نه‌ک هه‌بوونی یه‌کزمانی ستاندارد که واته‌ی مافخوران ده‌گه‌یه‌نێت. ته‌نانه‌ت هێندێک بانگه‌شه‌ی ئه‌وه ده‌که‌ن که کورد به فره‌زمانی له دامه‌زراندنی ده‌وڵه‌ت نزیک ده‌بێته‌وه، که ئه‌م که‌مفامییه له (ماڵت به‌قوڕ نه‌گیرێ میرزا .! ) به‌ولاوه، شایه‌نی هیچ وه‌ڵامێکی دیکه نییه.. لێره‌دا هه‌مدیس ده‌ڵێمه‌وه، ئه‌گه‌ر بابه‌ته‌که‌ی م. جه‌مال نه‌به‌ز، ناکۆکیی له ناوه‌ڕۆکیدا ده‌خۆ نه‌گرتبا، به‌هێزترین قسه‌ی ئه‌و به‌ڕێزه ئه‌وه بوو، کاتێ ده‌فه‌رمێ : ( پێڕه‌وکردنی جووتستاندارد، ژه‌هرێکه بۆ نه‌ته‌وه‌ی کورد ). چه‌ند هیواخواز بووم، مامه جه‌مال له‌م بابه‌ته‌یدا ڕاوێژنووسێکی هه‌با.! کاتێ ده‌وترێت، مه‌رج نییه به‌هۆی حه‌مامی له‌هجانه‌وه، کوردایه‌تیی خۆمان له‌ده‌ست بده‌ین، ئه‌و ده‌رسه کوردییه‌م وه‌بیر دێته‌وه که ده‌ڵێ: هه‌ویرێ بشێله و قوونیشت با مه‌ده.! واته هه‌م ده‌ته‌وێت کوردستان بکه‌یته شێخه‌ڵڵای له‌هجان و هه‌میش ده‌خوازێت به کوردێتی بمێنیته‌وه، ئاخر ئه‌مه و ئه‌وه کوجا مه‌رحه‌با.!\nکه بیریاری دانسقه مه‌سعوود محه‌مه‌دی کۆچکردوو، هاواری لێ هه‌ستا بوو و دیگوت کوردینه ته‌نیا مادده و هۆکاری ئابووری نین که مرۆڤ هه‌ڵده‌سووڕێنن و شێوه و ڕه‌نگی ژیان و مێژوو ده‌نه‌خشێنن، به‌ڵکوو ڕاز و نهێنیی دیکه‌ی شاراوه‌ش هه‌ن که له ناخی مرۆڤدا نیشته‌جێن و به‌پێی ئه‌مانه‌وه پیاو هه‌ڵوێست وه‌رده‌گرێت و زۆرجار دنیای دوور و نزیک ده‌گۆڕدرێت.. ئا ئه‌وسا یه‌کسه‌ر چینیک له ده‌ره‌وه و ناوه‌وه‌ی وڵاتدا لێی قیت بوونه‌وه، قه‌ڵه‌میان لێ ڕه‌پ کرد و هه‌زارویه‌ک تانه و ته‌شه‌ریان تێ گرت، بگره هی وا هه‌بوون به کلک و پاشکۆی ئینگلیزیان ده‌دایه ناساندن.. خوا خێری گوڕباتشۆف بنووسێ که بێ ئه‌وه‌ی خزمایه‌تیی ده‌گه‌ڵ مه‌سعوود محه‌مه‌دا هه‌بێت، بڕیاری ( پێرۆسترۆیکا ) ی دا و ئه‌وانه‌ی تا دوێنێ به‌ربووبوونه گیانی کوڕی مه‌لای کۆیێ، وه‌کوو مێرووله‌کانی حه‌زره‌تی سلێمان وه‌زاڵه هاتن و گه‌ڕانه‌وه کونی خۆیان، پاش ئه‌وه‌ی ڕووی مه‌جلیسانیان نه‌ما.\nئه‌مڕۆکه‌ش که کۆمه‌ڵێک که‌وتوونه‌ته ته‌قه‌کردن له میلله‌ته‌که‌یان و نموونه‌ی وه‌ک کاک سه‌ڵاح ڕه‌شید ده‌فریوێنن، هه‌تا به‌جۆرێک هێرش بکاته سه‌ر زمانی دایه‌گه‌وره، که زۆر ترسناکتر بێت له هێرشبردنه‌سه‌ر ناحه‌زانی کورد که سه‌ده‌یه‌که خه‌باتیان له دژ ده‌که‌ین، چونکه زمانمانیان قفڵ داوه.. گشت ئه‌مه‌ش به‌نێوی له پێناوی یه‌کسانی له‌نێو هه‌موو له‌هجه‌کاندا، که نموونه‌ی ئاوا له دنیای دواکه‌وتووشدا نییه.. ئه‌رێ، کار و بانگه‌وازی ئاوه‌ها وه‌ک مژده‌که‌ی نه‌یارانی مه‌سعوود محه‌مه‌د بوون ـ له حه‌فتا و هه‌شتاکاندا ـ که خۆی له ئامانجی گه‌یشتن به ڕۆژێک و به‌هه‌شتێک چڕ کردبووه‌وه که تێیدا ( هه‌ر که‌س به‌پێی توانای خۆی کار ده‌کا و به ئه‌ندازه‌ی پێویستی خۆی وه‌رده‌گرێت ) سه‌ره‌خه‌وی ده‌شکاند.. ئاخره‌که‌شی دیمان چیی لێ به‌سه‌رهات و چۆن له‌هه‌موو دینێک بووین.!\nئه‌و 50 خاڵ، پرسیار و زانیارییه‌ی حه‌سه‌نی قازی به‌نێوی : یا ( ئا ) یا ( ( با ) یا ( نا ) له وتارێکدا نووسیونی و ده‌خوازێ بسه‌لمێنێ که کوردی یه‌ک شێوه‌زاری نییه، هه‌مووی به‌ڵگه‌نه‌ویستن و له‌هه‌موو زمانی دنیادا هه‌ن، به‌ڵام له‌پاڵ زمانی دایه‌گه‌وره‌دا. وا بۆ سه‌ده‌یه‌ک ده‌چێت، فلیمی میسری به شێوه‌زاری میسری نمایش ده‌کریت، هه‌روه‌ها عێراقیش، به‌ڵام چونکه زمانی ستانداردی شێره‌ژن هه‌یه، میلله‌ت هه‌روه‌کوو خۆی ماوه‌ته‌وه و زمانه‌که‌ش هه‌ر قه‌ڵاکه‌ی جارانه. هه‌مدیس ئێسته ئه‌و دوو زنجیره ته‌مسیلییه تورکییه ( نوور ) و ( ساڵانی به‌فیڕۆچوو )ی له‌سه‌ر شاشه‌ی که‌ناڵی ( ئێم بی سی ) دا به شێوه‌زاری لبنانی نمایش ده‌کرێن و وا بۆ 150 ئه‌ڵقه ده‌چن، زۆر که‌س لاری له شێوه‌زاری دۆبلاژکردنه‌که نییه، چونکه زمانی دایه‌گه‌وره له ئارادایه و له ڕوانگه‌ی خۆیه‌وه سه‌نگه‌ری گرتووه، چاوی لێیه و هاوسه‌نگییه‌که‌ی ڕاگرتووه .. وه‌لێ کاره‌سات و هه‌ژه‌نده له‌وه‌دایه به خه‌یاڵی ڕۆمانسییانه، وڵاتێک ـ نه‌خاسمه کوردستان ـ بکرێته چایخانه‌ی له‌هجان و له‌سه‌ر ( بنچینه‌ی تۆ هه‌ی و منیش هه‌م و ئه‌ویش و ئه‌وانیش هه‌ن، یارمه‌تیده‌ر بین بۆ دانان و به‌ره‌وپێشبردنی به‌رنامه‌یه‌کی زمانیی ئه‌وتۆ که هه‌موو شێوه‌زاره‌کان له باوه‌شی گه‌رمی خۆیدا بحاوێنێته‌وه و یه‌ک له ئه‌ویدی خۆی نه‌بان نه‌کا ) بنیات بنرێت، که هه‌رگیز بنیات نانرێت، هه‌روه‌ک کاکی قازی به ئاواتی ده‌خوازێت.. که هه‌م بۆچوونی ئه‌م و هه‌میش فاشیست وتاره‌که‌ی ئاغای سه‌ڵاح، بۆ بنیاتنانی میلله‌تێکی ڕاستینه، له نه‌زه‌رییه‌ی ( فشه‌ی بنه‌سڵاوه ) بترازێت، له هیچی دیکه ناکات.!\n* فشه‌ی بنه‌سڵاوه : ئیدیۆمێکه به مانای قسه‌ی بێبنه‌ما و نازانستی دێت. له‌هه‌ولێر زۆر به‌کار دێت. بنه‌سڵاوه‌ش گوندێکه له‌بن هه‌ولێرێ.\nPrevious تابلۆ : سامان قادر\nNext کیژانی سلێمانی بۆ که‌رکوک لێوان لێون له گڕ


ئیسماعیل، تێكستى هاوكاریى نێوان عه‌قڵ و مێژوو » Balinde Poetry\nتەڵعەت تاهیر/شاعیر و وەرگێڕی کورد\nكاتێ یه‌كه‌م جار له په‌یوه‌ندییه‌كى ته‌له‌فۆنیدا به ئه‌دۆنیسی شاعیرم ڕاگه‌یاند نیازمه ده‌قى ئیسماعیل وه‌ربگێڕم بۆ زمانى كوردى، ئاماده‌یى ته‌واوى ده‌ربڕى هاوكارم بێت له تێگه‌یشتنى ئه‌و ده‌سته‌واژه و ڕستانه‌ى ده‌بنه له‌مپه‌ر و ئاسته‌نگ، ئه‌مه‌ش بووه مایه‌ى ئه‌وه‌ى هان بدرێم و ده‌ست به وه‌رگێڕانه‌كه بكه‌م، چونكه ده‌مزانى بێ هاوكاریى ئه‌دۆنیس خۆى، زۆر زه‌حمه‌ته په‌ناوپه‌سیوه‌كانى ئه‌م تێكسته بدۆزرێته‌وه، به‌ڵێنى پێداچوونه‌وه به وه‌رگێڕانه‌كه‌ش له لایه‌ن مامۆستا و هاوڕێم د. نه‌وزاد ئه‌حمه‌د ئه‌سوه‌د هانده‌ر‌ێكى دیكه‌م بوو، كه به‌ڕاستى له زۆر شوێندا ئه‌و هه‌ڵانه‌ى ڕاست كردەوه كه من په‌ییم به ڕاستییان نه‌بردبوو، له ده‌یه‌ها شوێنى ده‌قه‌كه هێما و ئاماژه‌ى میتۆلۆژی و مێژویی هه‌ن، كه زۆر جاریش یه‌ك ناگرنه‌وه له‌گه‌ڵ ئه‌و زانیارییانه‌ى له تۆماره‌كانى مێژوونووسان یه‌كلا كراونه‌ته‌وه، ئه‌دۆنیش ئه‌و هێما و ئاماژانه وه‌ك هه‌قیقه‌تى مێژوویى به‌كار ناهێنێ، به‌ڵكوو ته‌وزیفى كردوون له‌و هێڵه درامییه‌ى خۆى مه‌به‌ستی بووه.\nگرنگیى ئه‌م ده‌قه ته‌نیا له مامه‌ڵه‌كردنیدا نییه له‌گه‌ڵ كه‌سایه‌تییه‌كى له شێوه‌ى ئیسماعیل (وه‌ك باوكى عه‌ره‌ب) به‌ڵكوو له داڕشتن و ئه‌و ڕوئیا و دنیابینییه‌شه كه ئه‌دۆنیس ده‌یخاته ڕوو، زمان و ته‌كنیك و په‌راوێزه‌كانى ده‌قه‌كه كه له سه‌ره‌تاى ساڵانى هه‌شتاكانى سه‌ده‌ى ڕابردووه‌وه نوسراوه، كاریگه‌رى خۆى هه‌بوو به‌سه‌ر شیعرى عه‌ره‌بییه‌وه، له‌وه‌ش گرنگتر ئه‌م تێكسته له یاده‌وه‌رى شاعیرانى كوردیش شوێنى خۆى هه‌یه، ئه‌گه‌ر له سیاقى مێژوویى خۆى، باسى ده‌قى (ئیسماعیل) بكه‌ین ده‌بینین ئه‌و ستایله له گوتن و داڕشتن به‌سه‌ر شیعرى هه‌شتاكانى كوردیدا زۆر به ڕوونیى دیاره، مامه‌ڵه كردن له‌گه‌ڵ میتۆلۆژیا و سوود وه‌رگرتن له ئه‌فسانه بۆ خوێندنه‌وه‌ى ئێستا و زمانى باڵا و دراوسێتیى نوێى نێوان وشه و وشه و ڕسته و ڕسته هتد… خه‌سڵه‌ته سه‌ره‌كییه‌كانى ئه‌م تێكسته‌ن. پێشم وایه ئه‌وه‌ى شاره‌زاى شیعرى ئه‌دۆنیس بێت هه‌ست به‌وه ده‌كا ئه‌م تێكسته سه‌ره‌تایه‌كه بۆ نووسینى دوایین كۆمه‌ڵه‌شیعرى (امس المكان الان) كه تیایدا هه‌وڵیداوه له شێوه‌ى دانتێ، كۆمیدیاى خواوه‌ند بۆ عه‌ره‌ب بنووسێته‌وه، كۆمیدیاییه‌ك كه ته‌نیا دۆزه‌خى له‌خۆ گرتووه، دۆزه‌خى خوێنڕژاندنى زیاتر له پانزه سه‌ده. به پێى خوێنده‌نه‌وه‌ى خۆم، ئه‌م تێكسته نوخبه‌وییه و بۆ نوخبه نوسراوه، له ئێستادا ئه‌دۆنیس به‌م شێوه‌یه نانوسێت، ئه‌وسا (كۆتاییى ساڵانى حه‌فتاكان و سه‌ره‌تاى هه‌شتاكانى سه‌ده‌ى ڕابردوو) شیعر زیاتر له‌ناو زمان بوو، ئێستا شیعر زیاتر له‌ناو خه‌ڵكه، گوتن له شیعردا جیاواز بوو له قسه، ئێستا شیعر له‌گه‌ڵ قسه‌دا یه‌كانگیر بووه، خاڵێكیتریش ئه‌وه‌یه ئه‌وسا تامى شیعر و شیعرییه‌ت له لێكدانه‌وه‌ى ئه‌ودیوى وشه و ڕسته‌كانه‌وه بوو، شیعر چێژى ڕووتى نه‌ده‌به‌خشى، ئه‌وه‌ش له ڕاستیدا له نمونه باڵاكانى شیعرى سه‌ده‌ى بیسته‌م وه‌رگیرابوو، بۆ نمونه تێكسته دیاره‌كانى سه‌ده‌ى بیسته‌مى ڕابردوو له شێوه‌ى (وێرانه‌حاكى ئالیۆت و ئه‌نابازى سان جۆن پێرس و ئه‌زموونى بۆدلێر و ڕامبۆ و هتد) نمونه‌ى باڵا بوون بۆ شاعیران، له‌وانه‌ش ئه‌دۆنیس. بۆیه خوێنه‌ر هه‌ست به‌وه ده‌كا (ئیسماعیل) چێژى ڕووت نابه‌خشێ، كاتێ تونێڵه‌كانى ئه‌ودیو ڕسته‌كان ده‌گه‌ڕێیت ئینجا تام ده‌به‌خشێت و شیعرییه‌تى ده‌رده‌كه‌وێت.\nخۆم، یه‌كه‌م جار (ئیسماعیل)م له كۆتایى ساڵانى هه‌شتاكان خوێنده‌وه، زۆر سه‌رسام بووم به‌و دنیابینییه‌ى له خۆى گرتووه، دیارترین خه‌سڵه‌تى ئه‌م ده‌قه لاى من بریتییه له‌و مامه‌ڵه ڕاستگۆیانه‌ى كه ئه‌دۆنیس له‌گه‌ڵ مێژووى نه‌ته‌وه‌كه‌یدا پیاده‌ى ده‌كا، هه‌موومان ده‌زانین كه بنه‌چه‌ى عه‌ره‌ب ده‌گه‌ڕێته‌وه بۆ ئیسماعیلى كوڕى ئیبراهیم پێغه‌مبه‌ر، به‌و واتایه‌ى ئیسماعیل وه‌ك باوكى عه‌ره‌ب له مێژووى عه‌ره‌بیدا سه‌یر كراوه و له قورئانیشدا هه‌ر وا هاتووه، ئه‌دۆنیس وه‌ك كوڕ و نه‌وه‌یه‌كى ئیسماعیل به ئاشكرا ڕاده‌گه‌یه‌نێت كه خۆى به كوڕى ئه‌و پیاوه نازانێت، له تێكسته‌كه‌شدا هاتووه (ئیسماعیل… من وه‌چه‌ى تۆ نیم) به‌و مانایه‌ى ئه‌دۆنیس له ئاینه‌وه بگره تا ده‌گاته سیاسه‌تى عه‌ره‌بیى خۆى به نامۆ ده‌زانێ، ئه‌دۆنیس بێبه‌رییه له هه‌موو ئه‌و مێژووى خوێنه‌ى تۆمار كراوه و شانازى پێوه كراوه، بۆ ئه‌وه‌ى له ئیسماعیل بگه‌ین ناچارم به كورتى سه‌ربورده‌كه‌ى به كورتى بنوسمه‌وه: سه‌رچاوه ئاینى و مێژووییه‌كان كۆكن له‌سه‌ر ئه‌وه‌ى كه ئیبراهیم له ته‌مه‌نى 88 ساڵیدا هاجه‌رى خزمه‌تكارى هێناوه (هه‌رچه‌نده مێژوونووسانى عه‌ره‌ب زۆر هه‌وڵیانداوه بیسه‌لمێنن كه هاجه‌ر شازاده بووه و خزمه‌تكار نه‌بووه، وه‌ك ئه‌وه‌ى نه‌نگیى بێت داپیره گه‌وره‌یان خزمه‌تكار بووبێت له‌وانه ئیبن كه‌سیر كه ده‌ڵێ شازاده‌یه‌كى قبتیى بووه له میصر)، ئیبراهیم ژنه گه‌وره‌كه‌ى (ساره) نه‌زۆك بووه و ته‌مه‌نى ئه‌وساى 76 ساڵ بووه، كاتێ هاجه‌ر ئیسماعیلى بووه، ساره ئیره‌یى بردووه و داواى له ئیبراهیم كردووه له ماڵه‌كه‌یدا ده‌ریانبكات، به‌پێى تێكسته ئاینییه‌كان خودا فه‌رمانى به ئیبراهیم كردووه له بیابانى مه‌ككه‌دا جێیان بێڵێت، هاجه‌ر زۆر ده‌پاڕێته‌وه بێسوود بووه، ئیسماعیل تینووى ده‌بێ، هاجه‌ر له سوێى تینوێتى كوڕه‌كه‌ی له نێوان هه‌ردوو به‌رزایى سه‌فا و مه‌روه‌دا وه‌كو شێت دێت و ده‌چێ، له سه‌فادا ئاو له دووره‌وه به‌دیده‌كا و ڕاده‌كا و ده‌بینێ سه‌رابه، له مه‌روه‌دا ئاو له دووره به‌دیده‌كا و ڕاده‌كا و ده‌بینێ سه‌رابه (ئه‌مه له ئێستاشدا یه‌كێكه له ئه‌دگاره‌كانى حه‌جى موسڵمانان) دواتر له ژێر پێى ئیسماعیلدا ئاو قوڵپ ده‌دا و ئه‌ویش هه‌ر ده‌ڵى (زم، زم) كه پێى سه‌رچاوه‌كان وشه‌ى (زم) واتا بوه‌سته. له‌وێدا و به ته‌نیشت كه‌عبه‌دا ئاوى زم زم ده‌بێته كانى و ئیسماعیل له‌وێدا گه‌وره ده‌بێ، ژن دێنێ و له نه‌سلیدا عه‌ره‌ب دبن.\nئه‌دۆنیس له‌و خاڵى جێهێشتنه‌ى باوك بۆ كوڕه‌كه‌ى ڕه‌خنه له عه‌ره‌ب ده‌گرێت، پێى وایه له سه‌راپاى مێژووى عه‌ره‌بدا هه‌موو ئه‌وانه‌ى ئیدیعاى باوكایه‌تى گه‌ل و نه‌ته‌وه‌یان كردووه، منداڵ و وه‌چه‌كانیان بۆ چاره‌نووسى خۆیان جێهێشتووه، ئه‌وانه‌ى ئیدیعاى باوكایه‌تى گه‌لیان كردووه (له سوڵتان و شازاده‌كانه‌وه بگره) تا ده‌گاته (سه‌رۆك كۆمار و زه‌عیمى كوده‌تاكان)، (له مه‌لا و شێخه‌كانه‌وه بگره) تا ده‌گاته (سه‌رۆكى حزبه ئاینییه‌كان) وه‌چه و هاوڵاتیانى خۆیان به تینووێتى و برسێتى جێهێشتووه، ئه‌و باوكانه بێجگه له مێژووى ده‌ستبادان و ملشكاندن و سه‌ربڕین هیچیتریان نه‌بووه، گه‌ر ئیسماعیل چه‌قۆى باوكى له‌سه‌ر گه‌ردن بووبێت، ئه‌وا ئه‌دۆنیس سه‌راپاى به‌شه‌رییه‌ت به ئیسماعیل ده‌زانى به ده‌ستى باوكه‌كانى ئاین و سیاسه‌ته‌وه، لێره‌وه‌ش هاوكێشه‌ى مرۆڤدۆستى له‌م تێكسته‌دا یه‌كسان ده‌بێ به ڕه‌تكردنه‌وه‌ى مێژوو، له ڕاستیدا ئه‌دۆنیس زۆر ڕاستگۆیانه دان به شكسته‌كانییه‌وه ده‌نێت، شكستى مێژووى نه‌ته‌وه‌كه‌ى، ئه‌مه‌ش به به‌راورد له‌گه‌ڵ شیعرى كوردی و دیدى شاعیرانى كورده‌وه زۆر ئازایانه‌یه، ئێمه له ئه‌ده‌بیاتى خۆماندا ئه‌و مێژووه‌ى كه ده‌یزانین هه‌مان ئه‌و مێژووه نییه كه نوسراوه‌ته‌وه، هه‌مان ئه‌و مێژووه نییه كه هانه‌ى كچم له قوتابخانه‌دا ده‌یخوێنێت، له مێژووى تۆماركراوى ئێمه‌دا كورد هه‌ر پاڵه‌وان بووه، نه شه‌ڕى ناوخۆى كردووه و نه خیانه‌تى كردووه و نه باى دیوه و نه باران، شیعرى كوردى شیعرى شاردنه‌وى ئه‌و غوبنه بووه كه بێ ده‌وڵه‌تیى چاندوویه‌تى، بۆیه ده‌بینین شیعرى ئێمه كه‌مترین پله‌ى ئاوڕدانه‌وه‌یه له ئینسان، هه‌میشه شیعرى كۆمه‌ڵگه و نه‌ته‌وه بووه، ئینسانیش ته‌نیا وه‌ك نمونه‌ى به‌شخوراوێك بوونى هه‌بووه، لێره‌وه با پرسیارێك بكه‌م: زۆرێك له بیرمه‌ندانى خۆرئاوا باس له ڕێنیسانس و شۆڕشى فه‌ره‌نس ده‌كه‌ن وه‌ك هاوكارى نێوان عه‌قڵ و مێژوو، له هه‌مانكاتدا ئه‌و بیرمه‌ندانه پێیان وایه كه هه‌ردوو شه‌ڕى جیهانیی یه‌كه‌م و دووه‌م بریتین له هاوكارى كردنى شێتیى له‌گه‌ڵ مێژوو، ئه‌دى له مێژووى كورددا كامه ساته‌وه‌خت بریتییه له هاوكارى نێوان عه‌قڵ و مێژوو؟ له كوێدا عه‌قڵى كوردى هاوكار بووه له‌گه‌ڵ مێژووى كورددا؟ لێره‌دا پرسیاره‌كه له‌باره‌ى ڕووباره گه‌وره‌كه‌ى مێژووى كورده نه‌ك له‌باره‌ى ئه‌و جۆگه‌لانه‌ى لێره و له‌وێ جیابوونه‌ته‌وه، بۆچى ئه‌دۆنیس ده‌توانێ بڵێت من نه‌وه‌ى خوێنڕێژان نیم و كه‌چى شاعیرێكى كورد ئه‌مه ناڵێت؟\nبۆچى ئه‌دۆنیس باس له‌و هه‌موو سووكایه‌تییه ده‌كا كه عوسمانییه‌كان و مه‌مالیكه‌كان به عه‌رەبییان كردووه، كه‌چى ئێمه به‌رامبه‌ر به‌و هه‌موو شێتی و سووكایه‌تییه‌ى مێژوومان ئاوڕدانه‌وه‌یه‌كى ڕاستگۆیانه‌مان نه‌بووه؟!


پارێزگاری نه‌ینه‌وا و جێگره‌كانی دورده‌خرێنه‌وه\nله‌سه‌ر پێشنیاری سه‌رۆكوه‌زیران بۆ په‌رله‌مان\nنه‌ینه‌وا، 21ی ئازاری 2019، كۆنگره‌ی رۆژنامه‌وانی سه‌رۆكوه‌زیران و پارێزگاری نه‌ینه‌وا له موسڵ فۆتۆ: راگه‌یاندنی سه‌رۆكوه‌زیران\nپه‌رله‌مانی عیراق، بڕیاره له دانیشتنێكدا پارێزگاری نه‌ینه‌وا و جێگره‌كانی له‌كار دوربخاته‌وه، ئه‌وه‌ش له‌سه‌ر داوای سه‌رۆكوه‌زیران و به‌هۆی چه‌ند دۆسیه‌یه‌كه‌وه.\nعادل عه‌بدولمه‌هدی، سه‌رۆكوه‌زیرانی به‌ره‌به‌یانی ئه‌مڕۆ شه‌ممه 23ی ئازار له نوسراوێكدا بۆ سه‌رۆكی په‌رله‌مانی عیراق، داوایكردووه به‌پێی یاسای پارێزگاكان هه‌ریه‌ك له پارێزگاری نه‌ینه‌وا و جێگره‌كانی دوربخرێنه‌وه.\nبه‌پێی ئه‌و یاسایه په‌رله‌مانی عیراق ده‌توانێت به زۆرینه‌ی ره‌ها ده‌نگ بدات به دورخستنه‌وه‌ی پارێزگار له‌سه‌ر پێشنیار و داوای سه‌رۆكوه‌زیران.\nله نوسراوه‌كه‌دا تۆمه‌تی كه‌مته‌رخه‌می له ئه‌رك و لێپرسراوێتی خراوه‌ته پاڵ پارێزگاری نه‌ینه‌وا له‌گه‌ڵ هه‌بونی به‌ڵگه‌ی تێوه‌گلانی له هه‌ده‌ردانی موڵمی گشتی و به‌كارهێنانی پۆسته‌كه بۆ به‌رژه‌وه‌ندی تایبه‌تی.\nئه‌و بڕیاره‌ی سه‌رۆكوه‌زیران دوای ئه‌وه‌هات شه‌و رابردووش له فه‌رمانێكدا پێكهێنانی شانه‌ی قه‌یرانه‌كانی بۆ چاره‌سه‌ری دۆخی نه‌ینه‌وا و ئیداره‌دانی پارێزگاكه راگه‌یاند، كه راسته‌وخۆ په‌یوه‌ندی به‌خۆیه‌وه هه‌یه، ئه‌وه‌ش له سه‌رۆكی زانكۆی نه‌ینه‌وا، فه‌رمانده‌ی ئۆپه‌راسیۆنه‌كانی نه‌ینه‌وا و فه‌رمانده‌ی پۆلیس، به‌بێ پارێزگار.\nئه‌و هه‌نگاوانه دوای ئه‌وه‌هات ده‌یان كه‌س له خه‌ڵكی موسڵ و كه‌سوكاری قوربانیان له نزیك شوێنی نقومبونی به‌له‌مه گه‌شتیارییه‌كه ناڕه‌زاییان ده‌ربڕی و داوایانكرد جگه له ده‌ستله‌كاركێشانه‌وه‌ی پارێزگار ته‌واوی به‌رپرسانی روداوه‌كه‌ش سزا بدرێن.\nئه‌و به‌مه‌له گه‌شتیارییه، ئێواره‌ی پێنجشه‌ممه 21ی ئازار، كه هاوكات بوو له‌گه‌ڵ سه‌ره‌تای به‌هار و وه‌رزی گه‌شتكردن، به ده‌یان كه‌سه‌وه له روباری دیجله له‌نێو شاری موسڵ نقوم بوو، به‌هۆیه‌وه و به‌پێی دوایین ئاماره‌كان؛ زیاتر له 95 كه‌س خنكاون و هێشتا به‌شێكی تر له خه‌ڵك بێسه‌روشوێنن.\nنه‌وفڵ حه‌مادی سوڵتان، پارێزگاری نه‌ینه‌وا پێشتریش له راپۆرتی لیژنه‌ی به‌دواداچونی راستییه‌كاندا داوای دورخستنه‌وه‌ی كرابوو، به‌ڵام ناوبراو تۆمه‌ته‌كانی ره‌تكرده‌وه و بڕیاریشدا سكاڵا له‌سه‌ر سه‌رۆكی په‌رله‌مانی عیراق تۆماربكات.\nبه‌پێی راپۆرتی لیژنه‌ی به‌دواداچونی راستییه‌كان كه راده‌ستی سه‌رۆكایه‌تی په‌رله‌مان كراوه و له 30 خاڵ پێكدێت، بارودۆخی ئه‌منی موسڵ باش نییه و "كه‌مته‌رخه‌میی و گه‌نده‌ڵی" هه‌یه كه راسته‌وخۆ پارێزگار، فه‌رمانده سه‌ربازییه‌كان و ژماره‌یه‌ك لێپرسراوی موسڵ تۆمه‌تباركراون و داوای گۆڕینیان ده‌كرێت.\nئه‌و لیژنه‌یه له كانونی یه‌كه‌می 2018 پێكهات به ئامانجی لێكۆڵینه‌وه و به‌دواداچون له كێشه و گرفته‌كانی پارێزگای نه‌ینه‌وا پێكهێنا، به سه‌رۆكایه‌تی ئوسامه نوجه‌یفی و ئه‌ندامێتی ته‌واوی نوێنه‌رانی نه‌ینه‌وا له ئه‌نجومه‌نی نوێنه‌رانی عیراق.\nموسڵ دوای كاره‌ساته‌كه؛ خه‌ڵك له ناڕه‌زاییدایه و پارێزگار سڕ ده‌كرێت\nپارێزگاری نه‌ینه‌وا لیژنه‌یه‌كی په‌رله‌مانی به "فێڵكردن" تۆمه‌تبارده‌كات\nهه‌وڵی لابردنی پارێزگاری نه‌ینه‌وا و فه‌رمانده سه‌ربازییه‌كان چڕده‌بێته‌وه\nبه "گه‌نده‌ڵ و كه‌مته‌رخه‌م" وه‌سفكراون\nنۆ كورسییەكەی كۆتا 96 هەزار دەنگیان بەدەستهێناوە


دواڕۆژ زانیاری لەبارەی زۆربوونی فڕۆكە لەئاسمانی سلێمانی ئاشكرادەكات\nهەواڵ / ڕاپۆرت :: 04/11/2018 :: 3200 جار بینراوە\nچەند رۆژێكە هاووڵاتیانی شاری سلێمانی تێبینی ئەوەیان كردووە كە رێژەی هاتوچۆی فڕۆكە بە ئاسمانی شارەكەیاندا بەراورد بە رابردوو زۆر زیادی كردوە، بەجۆرێك بەشێك لە هاووڵاتیان باس لەوە دەكەن لە بەلەكۆنی نهۆمەكانی سەرەوەی شوقەكانی نیشتەجێبوون رادەمێنن بەدیار هاتوچۆی فڕۆكەكان و زۆرجار دەیانژمێرن.\nسەروەر عەلی كە هاووڵاتییەكی تەمەن 52 ساڵە و لە یەكێك لە شوقەكانی شاری سلێمانی نیشتەجێیە، بۆ دواڕۆژ باسی لەوەكرد: ماوەیەكە بەتایبەتی ئێواران رێژەی هاتوچۆی فڕۆكە بەسەر ئاسمانی سلێمانیدا زۆر زۆر زیادی كردوە.\n"ئێوارەیەك لە بەشێك لە نهۆمی شوقەكان بینیم منداڵان سەیری ئاسمان دەكەن، منیش چومە بەلەكۆنەكە و سەیری ناو هەورەكان و ئاسمانی سلێمانیم كرد بینیم رێژەیەكی زۆر فڕۆكە هاتوچۆ دەكەن" سەروەر وای وت.\nئەوەشی خستەڕوو "چەند رۆژێكە تێبینیم كردووە كە رێژەی هاتوچۆی فڕۆكە بەسەر ئاسمانی سلێمانیدا زۆر زیادی كردوە، بەجۆرێك لە چەند خولەكێكدا 18 فڕۆكەم ژمارد".\nلەلایەكی دیكەوە ئاوات نوری، هاووڵاتییەكی تەمەن 45 ساڵی قژ ماش و برنجی دانیشتووی سلێمانییە و ئاماژەی بەوەدا: چەند رۆژێك دەبێت تێبینی ئەوەی كردوە رێژەی هاتن و چوونی فڕۆكە بەسەر ئاسمانی سلێمانیدا رووی لە زیادبوون كردوە.\nئاوات دەڵێت: "لە بەیانیان فڕۆكەم لە ئاسمانی سلێمانی بینیوە، بەڵام لە ئێواران هاتوچۆی فڕۆكە زۆر زۆر دەبێت، پێموایە لە رۆژێكی تەواودا نزیكەی 50 فڕۆكە بەسەر ئاسمانی شارەكەماندا هاتوچۆ دەكەن و هیچیشیان لە فڕۆكەخانەی سلێمانی نانیشنەوە".\nسەبارەت بەو تێبینیەی هاووڵاتیان تاهیر عەبدوڵا، بەڕێوەبەری فڕۆكەخانەی نێودەوڵەتی سلێمانی، بە دواڕۆژی وت: "ئەو فڕۆكانە زیاتر ئێواران لەكاتی رۆژئاوابووندا دەردەكەون، كاتێك تیشكی خۆر دەیدات لە دوكەڵی ئەو فڕۆكانە دەبێت بە هەڵم، چونكە ئەو فڕۆكانە زۆر بەرزن و پلەی گەرما زۆر نزمە، بۆیە ئاوا دەردەكەون وەك ئەوەی لە ئاسمانی سلێمانیدا بن، ئەمانەش لە هەموو كاتێكدا هەن".\nوتیشی: "ئەو راڕەوە نێودەوڵەتییە و فڕۆكەكان لە سەروو رۆژهەڵاتی عێراق و لە ئێرانەوە تێدەپەڕن بەسەر كوردستاندا و دەچن بۆ وڵاتی تر، ئەمەش بەس سلێمانی نییە، چونكە ئاسمانی عێراق دیزاین كراوە بە رێڕەوی ئاسمانی، فڕۆكەكانیش ئاسمانی ئەو وڵاتە بەكاردەهێنن و ئاسمانی كوردستانیش بەشێكە لەو دیزاینە".\nتاهیر عەبدوڵا، ئاماژەی بەوەشدا: "ئەو فڕۆكانە زۆرینەیان بازرگانی و بارهەڵگرن و رەنگە فڕۆكەی سەربازیشیان تێدا بێت، لەسەر زەوییەوە فڕۆكە ئاوا دیارە ئەگینا هیچ فڕۆكەیەك لەگەڵ فڕۆكەیەكی تر كەمتر لە 10 كیلۆمەتر نێوانیان نییە، ئەمەش بۆ چاودێریی ئاسمانیی و سەلامەتی فڕۆكەوانییە".\nباسی لەوەشكرد: "ئەكرێت فڕۆكە بەسەر ئاسمانی عێراق بەگشتی و هەرێمی كوردستاندا بڕوات بۆ ئوردن یان کەنداو یان بەغدا و لەوێوە پێچ بكاتەوە ئەوەش شتێكی ئاساییە، زۆربوونی ئەو فڕۆكانەش لە ئاسماندا پەیوەندی بە چالاكی كۆمپانیاكانەوە هەیە".\nبەڕێوەبەری فڕۆكەخانەی سلێمانی، ئەوەشی خستەڕوو: "ئاسمانی عێراق بەپێی دیزاینەكەی بووە بە چەند چینێك، چینی فلای فڕۆكەی هەموو وڵاتێك مافی ئەوەی هەیە بەسەر ئەو ئاسمانەدا بڕوات ئەوەش سیستمێكی نێودەوڵەتییە هەر فڕۆكەیەك كە بەسەر ئاسمانی وڵاتێكی دیكەدا دەفڕێت باج و گومرگێكی هەیە، ئەوەش دەچێتە بودجەی حكومەتی عێراقەوە".\nتاهیر عەبدوڵا، جەختیشی كردەوە: "تائێستا هیچ لایەنێك لە حكومەتی هەرێمی كوردستان باسی بابەتی باج و گومرگی ئاسمانی فڕۆكەوانیان لەگەڵ بەغدا نەكردوە، هیوادارین لە كابینەی داهاتوودا ئەو بابەتە باس بكرێت و بزانرێت داهاتی ئەو فڕۆكانە چەندە؟ چونكە رۆژانە 500 بۆ 700 فڕۆكە بەسەر ئاسمانی عێراق و هەرێمدا تێپەڕدەبن، ئەمەش داهاتی هەیە".\nروونیشیكردەوە: "دەسەڵاتی فڕۆكەوانی عێراق باج و گومرگی بۆ هەر فڕۆكەیەك دیاریكردووە بەپێی قەبارەكەی كە بەسەر ئاسمانی وڵاتەكەیدا دەفڕێت، ئێمەش هیچ نوێنەرێكمان لە دەسەڵاتی فڕۆكەوانی نییە، بۆیە پێویستە پەرلەمانتارەكانمان لە بەغدا و كابینەی نوێی هەرێم لەو بابەتە بكۆڵنەوە".


خولی ئەمریکی - لۆس ئانجێلێس گالاکسی vs کۆلۆرادۆ ڕاپیدس - Soccer - Yariga - Results, fixtures, tables and statistics\nLos Angeles vs. سپۆرتین کانساس ستی پۆڵاتلاند تیمبێرس vs. وایتکاپس تۆرۆنتۆ ئێف سی vs. New York City دی سی یونایتد vs. ئۆرلاندۆ سیتی سیاتێل ساوندێرس vs. دالاس لۆس ئانجێلێس گالاکسی vs. کۆلۆرادۆ ڕاپیدس دی سی یونایتد vs. پۆڵاتلاند تیمبێرس Los Angeles vs. ڕیاڵ ساڵت لەیک سیاتێل ساوندێرس vs. لۆس ئانجێلێس گالاکسی فێلادێلفیا یونیۆن vs. New York City\nلۆس ئانجێلێس گالاکسی vs کۆلۆرادۆ ڕاپیدس 2-2\nئاشلی کۆڵ (G) 59' (دروستکرا لە لایەن: C. Pontius)\nس. لێتگێت (G) 78' (دروستکرا لە لایەن: C. Pontius)\n82' N. Jackson (G) (دروستکرا لە لایەن: E. Castillo)\n'34 بۆ S. Carrasco\n'50 بۆ B. Adjei-Boateng\n'79 بۆ E. Boateng\n'63 بۆ N. Jackson\n'46 بۆ D. Steres\n'79 بۆ S. Gashi\n'34 بۆ ج. دۆس سانتۆس\n'50 بۆ K. Acosta\n'63 بۆ S. Nicholson\n'79 بۆ C. Pontius\n3 ئاشلی کۆڵ 59'\n17 س. لێتگێت 78'\n5 D. Steres بۆ مایکڵ کیانی 46'\n14 S. Carrasco بۆ ج. دۆس سانتۆس 34' 73'\n24 E. Boateng بۆ C. Pontius 79'\n11 S. Gashi بۆ J. McBean 79'\n12 N. Jackson بۆ S. Nicholson 63' 82'\n21 B. Adjei-Boateng بۆ K. Acosta 50'\n28/04/19 MLS Atlanta United 1 - 0 کۆلۆرادۆ ڕاپیدس بینینی ڕووداوەکان زانیاری زیاتر لەسەر ئەم یارییە\n30/05/19 MLS فێلادێلفیا یونیۆن 01 : 30 کۆلۆرادۆ ڕاپیدس زانیاری زیاتر لەسەر ئەم یارییە\n02/06/19 MLS کۆلۆرادۆ ڕاپیدس 02 : 30 Cincinnati زانیاری زیاتر لەسەر ئەم یارییە\n09/06/19 MLS کۆلۆرادۆ ڕاپیدس 03 : 00 Minnesota United زانیاری زیاتر لەسەر ئەم یارییە


هۆكاری هێرشەكەی داعش بۆ سەر پارێزگای سەڵاحەددین ئاشكرا دەكرێت – Politic Press\nئەم بابەتە 172 جار بینراوە\nهۆكارەی سەرەكی هێرش و پەلامارەكەی شەوی رابردوی داعش بۆ سەر پارێزگای سەڵاحەدین ئاشكرا دەكرێت كە بەهۆیەوە 21 قوربانی لێكەوتەوە.\nمحەمەد كەریم بەلداوی نوێنەری پارێزگای سەڵاحەدین لە پەرلەمانی عێراق رایگەیاند، لەماوەی رابردودا بەهۆكرای سیاسی و تائیفی چەندین خێزانی داعش گەڕێنراونەتەوە بۆ سنوری پارێزگای سەڵاحەدین ئەوەش هۆكاری دواین هێرش و پەلاماری داعش بووە لە پارێزگاكەیان.\nئاماژەی بەوەشكرد، گەڕانەوەی خێزانە داعشەكان بۆ سەڵاحەدین هەڵەیەكی ستراتیژییەو دەسەڵاتدارانی ئیداری و ئەمنی هۆكاری بوون، هاوكات سەرسوڕمانی خۆی لە سەرهەڵدانەوەی داعش بەو ژمارەو هێزە دیارەوە دەربڕی كە بەوتەی ئەو ئەوە دەرخەری بوونی ناوەندێكی داڵدەدانی تێرۆرە لە ناو خێزانە گەڕاوەكان.\nمحەمەد كەریم بەلداوی دەشڵێت، “بۆشایی و لاوازیەكی زۆری ئەمنی هەیەو پێویستە سەرلەنوێ وردبینی و چاوخشاندنەوە بە گەڕانەوەی ئەو خێزانانەدا بكرێتەوە بۆ ئەوەی لە رووی ئەمنییەوە رێگری لە روودانی روداوی دیكە بگیرێت”.\nئێوارەی رۆژی 23ی ئەم مانگە لەئەنجامی بۆسەیەكی چەكدارانی داعشدا سەركردەیەك و 10 ئەندامی هێزەكانی حەشدی شەعبی لەرۆژهەڵاتی شاری تكریتی ناوەندی پارێزگای سەڵاحەدین كوژران و 10 كەسی دیكەش برینداربوون.\nTags: محەمەد كەریم بەلداوی\nمەحمود عوسمان: كورد دوو كارتی بەدەستەوەیە (236 بینین)


سەرۆک بایدن لە ساڵیادی هێرش کردنە سەر کۆنگرێس وتارێک پێشکەش بە گەلی ئەمەریکا دەکات\nسەرۆک جۆو بایدن گەلی ئەمەریکا ئاگادار دەکاتەوە لەوەی دانۆڵد ترامپ، سەرۆکی پێشووی ئەمەریکا "خودی خۆی بەرپرسیارێتی" لە ئەستۆیە لەسەر ئەو هێرشە خوێناویەی ڕۆژی 6ی مانگی 1ی ساڵی 2021 کرایە سەر کۆنگرێسی ئەمەریکا.\nئەم لێدوانانەی سەرۆک بایدن وەک کۆشکی سپی دەڵێت، هاوکاتی وتارەکەی سەرۆکی ئەمەریکا دەبێت لە یەکەمین ساڵیادی ئەو هێرشانەدا.\nسەرۆک بایدن و کامڵا هێرس، جێگری سەرۆکی ئەمەریکا، ئەمڕۆ پێنجشەممە وتاریان دەبێت لە کۆنگرێسی ئەمەریکا.\nوتارەکانی هەردوو گەورە کاربەدەست کە دیموکراتن، ڕێک یەک ساڵ پاش هێرشی دەستە و تاقمەکانی لایەنگری ترامپ بوون بۆسەر باڵەخانەی کۆنگرێس وەک هەوڵێکی شکستخواردوو بۆ ڕاگرتنی پشتڕاست کردنەوەی دەنگەکانی ئێلێکترەڵ کۆلیجی ئەنجامەکانی هەڵبژاردنەکەی ساڵی 2020 سەرۆکایەتی ئەمەریکا. پاش ئەو پشتڕاست کردنەوەیە، سەرۆک بایدن بە فەرمی بووە سەرۆکی ئەمەریکا.\nلەوەتای مانگی یەکی ڕابردووەوە کە سەرۆک بایدن چووە کۆشکی سپی و هەروەها گەورە یاریدەدەرەکانیشی دوو دڵ بوون لەوەی ڕاستەخۆ باس لە دانۆڵد ترامپ بکەن، لەگەڵ ئەوەشدا کە سەرۆکی پێشوو هەواڵی پێچەوانە و نادروستی لەسەر هەڵبژاردنی سەرۆکایەتی بڵاودەکردەوە.\nدیموکراتەکان و پسپۆڕانی مێژوو و چالاکوانانی داکۆکی لە مافەکان دەکەن هەروادێ و نیگەرانییەکانیان لە زیادبووندایە سەبارەت بە ئایندەی 250 ساڵەی تەمەنی دیموکراتی لە ئەمەریکادا.\nوتارەکانی ڕۆژی پێنجشەممە، دوابەدوای چەند مانگێکە لە هەوڵ و هاندانەکانی سەرۆکی ئەمەریکا تا یەکگرتوو بن لە بەرەنگاربوونەوەی پەتای کۆرۆنا و هەروەهاش لە ئاوەدانکردنەوەکانی پاش کارەساتەکانی کەشوهەوا.


له‌م شاره به‌رزترین پله‌ی گه‌رما تۆماركرا\n27/06/2021 ژمارەی بینراو 272\nِله‌م شاره به‌رزترین پله‌ی گه‌رمای تۆماركرا\nشه‌پۆلێكی گه‌رمای چاوه‌ڕوان نه‌كراو و پێشوه‌خت شاری" پۆرتلاند" له ویلایه‌تی ئۆریگۆن باكوری ڕۆژئاوای ئه‌مه‌ریكای گرتۆته‌وه.\nبه‌هۆی به‌رز بوونه‌وه‌ی پله‌كانی گه‌رما به‌و جۆره له ئێستادا بازاڕی كڕین و فرۆشتنی ئامێره فێنككه‌ره‌وه‌كان زۆر زیادی كردوه و ئه‌و نه‌خۆشخانانه‌ش كه له هه‌وای كراوه‌دا ڤاكسینی دژه ڤایرۆسی كۆرۆنایان به هاوڵاتیان ده‌دا سیستمی كاره‌كه‌یان له هه‌وای كراوه وه‌ستاندوه و یاریه‌كان له‌ناو یاریگاكان وه‌ستێندراون.\nبه‌گوێره‌ی داتاكانی كه‌شناسی شاری پۆرتلاند له مێژووی خۆیدا به‌رزترین پله‌ی گه‌رمای تۆماركرد كه گه‌یشتۆته 108 پله‌ی فه‌هرنهایت كه ده‌كاته 42.2 پله‌ی سه‌دی و به‌رزترین پله‌ی گه‌رما كه له‌م شاره تۆماركرابێت له‌نێوان ساڵانی 1965 و 1981 بووه ئه‌ویش گه‌یشتۆته 41.7 پله‌ی سه‌دی.\nهاوكات پله‌كانی گه‌رما له شاری "سیاتل" له ویلایه‌تی واشنتۆن گه‌یشتۆته 101 پله‌ی فه‌هرنهایت كه ده‌كاته 38.2 پله‌ی سه‌دی و پێشبینی ئه‌وه‌ش ده‌كرێت له چه‌ند ڕۆژی داهاتوو پله‌كانی گه‌رما له چه‌ندین شار و ویلایه‌تی دیكه‌ی ئه‌مه‌ریكا ئاستێكی به‌رز تۆماربكات.


کۆچی‌دوایی تێکۆشەرێکی دێرینی حیزبی دێموکراتی کوردستان، لە شاری بانە\nبە گوێرەی هەواڵێک کە لە شاری بانەوە بە دەستمان گەشتووە، سەرلە بەیانیی ڕۆژی پێنجشەممە ڕێکەوتی ١٢ی ڕێبەندانی ١٣٩٦ی هەتاوی کاک خالید مروەتی ناسراو بە خالیدی مەلا عەلی گەرماو، تێکۆشەرێکی دێڕینی نێو سەنگەری خەبات و دڵسۆزێکی حیزبی دیموکراتی کوردستان، لە تەمەنی ٦١ ساڵیدا لە شاری بانە کۆچی‌دوایی کرد.\nکاک خالید هەم خۆی و هەم بنەماڵە و خزمانی کە بە بنەماڵەی حاجی کەریمە رەشی گەرماو ناسراون، لە ڕێزی ئەو کەس و بنەمالە شۆڕشگێڕانەی ناوچەی بانە دان، کە ساڵانێکی زۆر لە ڕیزەکانی شۆڕش و حیزبی دیموکراتی کوردستاندا تێدەکۆشن و خاوەن رابردوویەکی پڕ لە شانازین.\nناوبراو سەرەتای سەرهەڵدانی شۆڕشی گەلانی ئێران بە دژی ڕژیمی پاشایەتی و دەستپێکی خەباتی ئاشكرای حیزبی دێموکراتی کوردستان، هاوڕێ لەگەڵ کۆمەڵێکی زۆر لە خزم و کەسانی هاتنە ڕیزی پێشمەرگەکانی حیزبەوە و، هەموو شەڕ و تێکهەڵچوونی پادگانی بانە و تێکشکاندنی سوپای داگیرکەر کە هێرشێان دەکردە سەر شاری بانە بەشداری چالاکانەی هەبوو.\nپاش گیرانەوە شاری بانە، لە لکی شەهید حەمەئەمین مەعروفی سازمان درا و وەک پێشمەرگەیەکی ئازا و کادرێکی شارەزا خزمەتی گەل و حیزبی دێموکراتی کوردستانی دەکرد، تاکوو لە شەڕێکی نابەرامبەردا بە سەختی بریندار بوو، هەر بە هۆی ئەو برینەوە لە سەر ئیجازی حیزب گەڕایەوە سەر ژیانی ئاسایی بەڵام تا دوایین هەناسەی ژیانی بە ڕێبازی دێموکرات وەفادار مایەوە.\nناوەندی ڕاگەیاندنی حیزبی دێموکراتی کوردستان وێڕای پێشکەش کردنی پرسە و سەرەخۆشی لە بنەماڵە و کەسوکاری ناوبراو لە ناوخۆ و دەرەوەی وڵات، بە تایبەت هاوڕێیانی تێکۆشەرمان مامۆستا ئەبووبەکری فەلسەفی و خاتوو پەخشان فەلسەفی دەکات و، خۆمان لە خەمیان بە شەریک و بەشدار دەزانین.


شەرەکانی شوباتی 1988 ی دۆڵی جافەتی و کشانەوەو دواتر ناونانی بە ئەنفال – Knwe.org\nسەرەکی » ئاراستە » شەرەکانی شوباتی 1988 ی دۆڵی جافەتی و کشانەوەو دواتر ناونانی بە ئەنفال\nکانی موراد ـ ئەو کانیەبوو لە سەروی یاخسەمەر کە بارەگای جەنابی مامجەلال و سکرتاریەتەکەی و بیتەلی ناوەندی کەرتی سکرتاریەتی و بەدالەیەکی سەربازی بەهێڵ رکێشراو سەرەتا کاک پەرۆش و کاک ئالان کاریان لەسەر دەکرد، لەناوەراستی ساڵی ١٩٨٥ بنکەوبارەگامان لێ دامەزراند سەرەتا لەناوخەیمەدا بوین بەجەنابی مامجەلالیشەوە تا تەواوکردنی بارەگاکان بەسەرپەرشتی کاک فەرەیدون، ماوەی سالەکانی ١٩٨٦ تا ١٩٨٨ دەتوانم بڵیم ٥٠ تا ٦٠ هێرشی ئاسمانی بە نوێترین جۆری فرۆکە کراوەتە سەرتاسەری ناوچەکە و بارەگاکانمان ودەشتوانم ئەوەبڵێم بەهۆی شەپۆلی رادیۆی FM گوێمان لە بێتەلی فڕۆکەوانە بەعسیەکان دەگرت و ئەوەندە شارەزا ببوین شفرەکانیان بە ژمارەیەک یا ناونیشانیکی نهینی دەوت دەمانزانی کوێ بۆردومان دەکرێ وبەبۆمبای ناپالم وهێشویی ( عنقودی ) هەرچەندە مفرەزەی دژە ئاسمانی بەسەرپەرشتی کاک نەورۆز وچەند پیشمەرگەیەک دۆشکای ١٢,٥ و١٤,٥ دیمترۆف,٢٣,٥ ملم لە زۆر شوین دانرابوو بەلام فڕۆکەکان هەرکاری خۆیان دەکرد بەلام نەیان دەهێشت شوێن مەبەست بپێکێ.\nهەرپاش جێگیر بونمان لە دۆڵی جافەتی رژێمی تۆتالیتاری رەفتار فاشی تۆپبارانی دەست پێکرد بۆ ناوچەکە و زیاتر بێزار کەر بوو لە زۆربەی لاکانەوە تۆپی قورسی پێوەدەناین وەک سورەقەلات، ماوەت، سوسێ، دوکان، ساردا و…. هتد . هەر لە سەرەتاشەوە وەک ناوچەیەکی قەدەغەکراو لە قەڵەم درا بوو بازگەکان و خالەکانی پشکنین زۆر توند بوون لەگەڵ خێزان و کەس وکاری پێشمەرگە و هاووڵاتیانی سیڤیلی دانیشتوی گوندەکان کە هاتوچوی شاریان دەکرد نەیان دەهێشت بە هیچ جۆرێ کەلوپەل و ئازوقە وخواردەمەنی پێداویستی رۆژانە بگاتە ئەو ناوچانە ئەوەش بار وگوزەرانی خەلکەکەی قورستر کردبوو بۆیە لە زۆربەی گوندەکان خەڵکەکە بەرە بەرە روویان لە شارەکان و ئۆردوگا زۆرە ملێکان دەکرد وگوندەکان تا دەهات چۆڵ دەبوون هەندێ خەلکی خۆراگرو ماڵە پێشمەرگە نەبێ لەوێ مابونەوە.\nسەرەتای ساڵی نوێی ١٩٨٨ لە سەرتاسەری جیهان Happy new year یان لەیەکتری دەکرد ئەوانیش بە تۆپی قورس تۆپبارانی ناوچەکە وئێمە و خەڵکە سیڤیلەکە کە لەقەد پاڵەکان شوێنی حەوانەوە وەک پەناگا بۆ خۆپاراستن ساز کردبوو کرد .. هەر لە ومانگەدا پەیتا پەیتا هەواڵ لە رێکخستنەکان و مەلبەندەکان و هێزەکانی خوارەوەمان و هەندێکیان لە رێکخستنەکانی ناو سوپا و هەندێکی بەنامەی تایبەت بۆ ناوەندی کۆمەڵەو شۆرشگێران و هەندێکی بۆ سەرکردەو فەرماندە سەربازیەکان دەهات و ئەوانیش بە بێتەل و بەشفرە بۆ بێتەلەکەی کاک نەوشیروان و ئێمەش هاوکاریمان دەکردن لە وەرگرتن چونکە جەنابی مام لە گەشتێکی دا بوو لەدەرەوەی ووڵات هەموو سەرچاوەکان جەختیان لەوە دەکردەوە کە ڕژێمی بەعس بە نیازی هێرشێکی بەربڵاوە بۆ سەرکردایەتی ی ن ک و دەرکردنیەتی لە ناوچەکە چونکە تا دەهات سوپای پاسداران لە ناوچەکانی ئێمە نزیک دەبونەوەو ببوە ناوچەی جەنگی و سوپای پاسداران لە هێرشەکانیان زەبری کوشندەیان لە سوپای عیراق دەدا و ناوچەیان لێ داگیر دەکردن ترسیشیان لەو هاوکاریەی نێوان ی ن ک و ئێران لێ نیشتبوو ئەو ناوچەیەیان لە دەست بچی عیراقیش بیری لەوە دەکردەوە ئەوناوچەیە بکاتە هێڵێ یەکەمی بەرگری بەهێزبێ بۆ پاراستنی بەنداوی دوکان ورانیە و قەڵادزێ هێڵی دووەمی بەرگری لە هەیبەت سولتان بێ لەبەر کەرکوک، بەبڕوای من هەر زوو سەرکردایەتی ئەوەی خۆێندبۆوە کە ئەو هێرشە هەر ئەنجام دەدرێ بۆیە هەندێ لە بارەگاکان کەل وپەل و ئەرشیفی ناردەوە سەر سنور و ئیزگەیەکی یەدەگی ناردە دۆلەکۆگ.\nکاک نەوشیروان و ئەندامانی مەکتەبی عەسکەری و فەرماندەکان و ئەندامانی م . س و سەرکردایەتی سەرپەرشتی زۆربەی بەرەکانی شەریان دەکرد کە درێژیەکەی نزیکەی ٤٠ کم دەبوو، مانگی شوبات هات و دیسان زانیاریەکان چڕبونەوەو جەختی ئەو هێرشە بەربڵاوەی دەکردەوە و کاک نەوشیروان بەهۆی ئەوەی سەرچاوەی تایبەتی زانیاری خۆی هەبوو دلنیا بوو کە ئەو هێرشە ئەنجام دەدرێ و لە بیرەوەریەکی ترم دا ئاماژەم بەوە داوە کە لە شەرەکانی قەیوان – ماوەت هەر مەلبەندە ٢٠٠ پێشمەرگەیان دەناردە سەرکردایەتی وەک یەدەگ لەبەر هێرشی لەناکاوی دوژمن و بروسکەی تر کرا مەلبەندەکان هێزی زیاتر بنێرن دوای ئەوەی کە روونبۆوە کە سوپای عیراق هێزەکانی فەیلەقی ١ و ٥ و قواتخاسەو ومغاویری لیواکانی ٦٥ و ٦٦ و بەشێک لە گاردی کۆماری و چەندین فیرقە ولیوای پیادەو چەندین فەوجی سوک لە بادینان و ناوچەکانی دەوروبەرمان مۆڵ دەدا و سەرەڕای چەندین کەتیبەی تۆپخانەی قورس و دوور مەوداو چەندین کەتیبەی هاوەنات و کاتیوشای چلی و دەبابەو زرێپۆش و تۆپی ١٠٦ ملم بە پێی مەزەندە هێزەکانی دوژمن خۆیان لە زیاتر لە ١٠٠ هەزار سەربازو جاش دەدا لەبەرامبەردا ی ن ک زۆربەی هێزە چالاک و شەرکەرەکانی وەک تیپی/١٢ی سۆران و ت/١٩ی کۆرەک و ١٧ ی زمناکۆ و ٣١ ی سلێمانی و ٤٣ی ئاسۆس و٤٧ ی پیرەمەگرون و٦٣ ی جوتیاران و ٣٧ ی شارباژێرو ٥١ ی گەرمیان و ٥٣ ی شێروانەو٥٧ ی سەگرمەو ٥٩ ی حەمرین و ٧٨ ی کاروخ و ٧٤ ی بالەک و ٨٦ ی دەشتی هەولێرو ٨٧ ی قەرەچوخ و٩٣ ی کۆیەو ٩٩ ی بیتوێن و ٢١ ی کەرکوک و ٢٥ ی خاڵخاڵان و چەند تیپێکی تر و دەستەو مەفرەزەکانی فەرماندەکان و تیپی پارێزگاری و تۆپخانەی شۆرش و هەندێ لە هێزی سۆسیالیست و پاسۆک خرابونە ئامادەباشیەوە بۆ هەر هێرشێک پلنگ ئاسا بەرەنگاریان ببنەوە، زانیاریەکان زیاتر وورد دەبونەوە کە رۆژی هێرشەکە نزیک بۆتەوە و وەک جەنگێکی دەرونی بوو لەگەڵ هێزی پێشمەرگە دەکرا ناو بەناو هێرشێکی بچوک دەکرا و بەتوندی وەڵام دەدرایەوە و دەشکێنرا، تۆپبارانیش بەردوام و چڕ وەک حەبی گولاج سێ ژەمە.لە بۆسەیەک دا دەستەیەک پێشمەرگە لە سەرڕێگای دوکان سلێـمانی لەکاتی پەرینەوە بۆ بەری سەرکردایەتی لە هێزێکی سەربازیان دابوو کە فەرماندەی فەیلەقی یەکی ئەوکات هاشم سولتان و نەزار خەزرەجی لەو قافلەیەدا کەبۆ بەسەرکردنەوەو ئیستیتلاع بین بەرەو دوکان بەلام لەلایەن خۆفرۆشێکەوە ئاگاداری کردبونەوە کە بۆسەیان بۆ دانراوە نەڕۆن بەگوێیان نەکردبوو تا لە پێشەوەی قافڵەکە درا و بووەهۆی گیرانی نەقیبێک و چەند سەربازێک و کوژرانی هەندێکی تر .


کشتوکاڵی هەرێم چەند بڕیارێکی لەبارەى مریشکی هاوردەکراو دەرکرد\n2021.02.23 - 22:31\nوەزارەتی کشتوکاڵی هەرێم جەختی کردەوە لەسەر قەدەغەکردنی مریشکی هاوردە و بەستوو و هەروەها "بڕیار درا بە ڕاگرتن و قەدەغەکردنی پارچەکانی مریشکی هاوردەکراو."\nئەمڕۆ سێشەممە، 23ی شوباتی 2021، ئەنجومەنی باڵای پیشەسازی پەلەوەر بە سەرۆکایەتی بێگەرد تاڵەبانی، وەزیری کشتوکاڵ و سەرچاوەکانی ئاوی هەرێم کۆبوویەوە و چەند بڕیارێک درا.\n1- جەختکردنەوە لەسەر قەدەغەکردنی مریشکی هاوردە و بەستوو بەهەموو شێوەیەک لەتەواوی دەروازەکانی هەرێمی کوردستان، بۆ ئەم مەبەستە هەماهەنگی تەواو لەگەڵ سەرجەم لایەنە پەیوەندی دارەکان دەکرێت.\n2- هەڵمەتێکی نیشتیمانی بۆ دەستبەسەرداگرتنی بەرهەمی قاچاغ و نایاسایی لەبازاڕەکان ئەنجام دەدرێت بەسەرپەرشتی خودی وەزیری کشتوکاڵ و سەرچاوەکانی ئاو.\n3- بڕیار درا بە ڕاگرتن وقەدەغەکردنی پارچەکانی مریشکی هاوردەکراو، لەبڕی ئەمە خاوەنی سەربڕخانەکانی کوردستان راسپێردران کە ئامادەکاری بکەن بۆ پرکردنەوەی بازاڕەکانی هەرێمی کوردستان بە لەبەرچاو گرتنی خواستی براندە بیانیەکان.\n4- بەمەبەستی پاراستنی بەرهەمی ناوخۆیی و بەرهەمی دەواجن و سەربڕخانەکانی هەرێمی کوردستان هەفتەی داهاتوودا هەڵمەتێکی راگەیاندن بۆ ناساندنی ستیکەر وبارکۆدی تایبەت لەسەر بەرهەمی سەربڕخانەکانی هەرێمی کوردستان دەچێتە بواری جێەبەجێ کردنەوە کەئەمە دەبێتە هۆکارێک بۆ پارێزگاری و ناساندنی بەرهەمی ناوەخۆیی بە کوالێتیەکی بەرز و نرخێکی گونجاو بۆ بازاڕەکانی هەرێمی کوردستان.\n5- جەنابی وەزیر سەرجەم فەرمانگە پەیوەندیدارەکانی راسپارد لە ناو وەزارەتی کشتوکاڵ وسەرچاوەکانی ئاو بۆ چارەسەرکردن و بەدواداچوونی هەموو ئەو بابەتانەی کە پەیوەندی هەیە بەپیشەسازی پەلەوەرەوە، بەتایبەتی لە پرۆژەکانی مریشکی گۆشت و کارگەکانی ئالیک و سەربڕخانەکان، لەلایەن بەڕێوەبەرایەتی سامانی ئاژەڵی و ڤێترنەری پارێزگاکان بۆ کاروبارەکان.\n6- تاکیدکردنەوە لەگەڵ وەزارەتی کارەبا لەسەر نرخی کارەبا بۆ پرۆژە گرنگەکانی پەلەوەری و پرۆژەکانی کشتوکاڵی دوای پشتگیری کردنیان لەلایەن وەزارەت.\n7-وەزارەتی کشتوکاڵ و سەرچاوەکانی ئاو لە نوسراوێکی فەرمیدا داوا لە ئەنجومەنی وەزیران دەکات کە لە پێناوی گرنگی دان و پاڵپشتی کردنی بەرهەمی ناوەخۆی گشتاندن بکات وەزارەتانەکانی پێشمەرگە و ناوەخۆ و تەندروستی و کاروباری کۆمەڵایەتی و کار، کە بەرهەمی کێلگە پەلەوەریەکانی ناوەخۆی هەرێمی کوردستان بکڕنەوە کە وەکو بەرهەمی ناوەخۆی بەرهەم دەهێنرن.\nوەزارەتی کشتوکاڵی هەرێم وادەی دابەشکردنی پارەی گەنمی جوتیارانی ڕاگەیاند\n2021.02.20 - 20:04\nڕاگەیەنراوێک لە حکومەتی هەرێمەوە لەبارەی گفتوگۆکانی لەگەڵ بەغدا\n2021.03.06 - 19:59\nسەرۆکی هەرێمی کوردستان: پێشوازی لە بڕیارەکەی مستەفا کازمی دەکەین\n2021.03.06 - 19:55\nپاش سکاڵای چەند شۆفێرێک پۆلیسی سلێمانی ژنێکیان دەستگیرکرد\n2021.03.01 - 13:22\nکەلار؛ لە شەڕێکدا چەند پۆلیسێک برینداربوون\n2021.02.28 - 10:01\nچەند وێنەیەکى شوێنەوارى هێرشە ئاسمانییەکەى ئەمەریکا بڵاوکرایەوە\n2021.02.26 - 14:57


ورد بینی و به دوا داچوون و كۆڵینه‌وه له نادادی و گه‌نده‌ڵی و دزی و فزی ده‌سه‌لاَتی جوت حزبی كوردستان ،كه له بری گه‌یاندنی كه‌شتیه‌كه به كه‌ناری ئارام ، خۆیان كه‌وتنه كونكردن و شكاندنی ،ئه‌رك و كارو هه‌ڵوه‌سته‌یه‌كی به جێیه ، راسپاردنی ئێوه بۆ ئه‌و كاره جێی خۆیه‌تی و ده‌بێت به ته‌واوه‌تی پشتگیریتان بكرێت ، ئه‌وه‌تان بیر نه‌چێت ئه‌وه‌ی له رابردودا ده‌رهه‌ق به‌و میلله‌ته كراوه جۆرێك بوه له سوكایه‌تی و هه‌وڵی كڕین ی ده‌نگ و كۆیله كردن ، داخوا چه‌ند كه‌س له رێگه‌ی ئه‌و شێوازه له سواڵی ده‌نگ و كۆیله كردنی خه‌ڵكه‌وه بوونه به پارله‌مانتارو ئێستا باسی شه‌فافیه‌ت و نه‌مانی گه‌نده‌ڵی ده‌كه‌ن .\nپاككردنه‌وه‌و وردبینی كارێكی دروسته‌و ناكرێت هه‌روا بێت ، به‌لاَم .\nئێوه له به‌غدا نوێنه‌ری كوردن ، نوێنه‌ری هه‌رێمی كوردستانن، به ده‌نگی خه‌ڵكی هه‌رێمی كوردستان و پاڵپشتی حزبه‌كانتان چوونه‌ته ئه‌وێ ، ده‌زانم ئێوه له‌و كه‌سانه نین كه بێمنه‌ت بن له میلله‌ت و حزبه‌كانی خۆتان و بڵێن ئێوه‌ش نه‌بونایه هه‌ر ده‌رده‌چووین ، وه‌ك ئه‌وه‌ی ماوه‌یه‌كه خه‌ڵكی له‌و جۆره په‌یدا بوون ، به تایبه‌ت بێمنه‌ته‌كانی به‌رده‌م خوداو نه‌وشیروان مسته‌فاو بزوتنه‌وه‌ی گۆڕان ، كه ئێوه ئینسانی به ئه‌مه‌ك و خودا ناسن ، دڵنیام قه‌واره‌ی هه‌رێم و ئه‌وه‌ی هه‌یه به هی خۆتانی ده‌زانن ، بۆیه پێویسته له به‌غدا جگه له خۆتان داوابكه‌ن حكومه‌تی هه‌رێمیش له‌و لیژنه‌یه‌دا هه‌بێت و هه‌روه‌ها له بری ناردنی لیستی موچه‌ی هه‌ر وه‌زاره‌تێ به جیا داوای كۆی لیتی موچه‌خۆران و خانه نشینان بكه‌ن و وه‌ك پاكێجێكی حكومه‌تی هه‌رێم بیده‌نه به‌غدا نه‌ك به وه‌زاره‌ت وه‌زاره‌ت ، چونكه .\nپاراستنی قه‌واره‌ی هه‌رێم و مانه‌وه‌ی دوای چاكسازی و پێداگری له‌سه‌ر ئه‌وه‌ی هه‌رێمی كوردستان قه‌واره‌یه‌كی دانپیانراوی نێو ده‌ستوری عێراق و هه‌روه‌ها ئه‌نجومه‌نی ئاسایشی نێو ده‌وڵه‌تیه ئه‌رك و ئاكاره ، من دڵنیام له خه‌مخۆری و به ته‌نگه‌وه هاتنی ئێوه ده‌توانن ئه‌مه بكه‌نه ده‌رفه‌تێك بۆ رێكخستنه‌وه‌ی په‌یوه‌ندیه‌كانی نێوان هه‌رێم و عێراقیش، هه‌روه‌ها ده‌كرێت كۆی مامۆستایان و فه‌رمانبه‌رانی ناوچه دابڕێنراوه‌كان كه موچه‌یانله سه‌ر هه‌رێمه بگوازنه‌وه سه‌ر به‌غدا ، من خۆم یه‌كێ له‌وان بووم دوای شه‌ش مانگ بێنه‌و به‌ره به‌غدا وه‌رینه‌گرتین .\n1943 جار خوێندراوەتەوە


تیریزا مه‌ى هۆشداریى به ئه‌ردۆغان ده‌دات\nتیریزا مه‌ى هۆشداری به ئه‌ردۆغان ده‌دات له‌وه‌ى ئه‌ردۆغان به تۆمه‌تى راونانى ئه‌نجامده‌رانى كوده‌تا پێشێلى مافه‌كانى مرۆڤى له وڵاته‌كه‌ى كردووه.\nره‌جه‌ب ته‌یب ئه‌ردۆغانى سه‌رۆكى توركیا له سه‌ردانه‌كه‌ى بۆ به‌ریتانیا دیدارێكى له‌گه‌ڵ تیریزا مه‌ى سه‌رۆكى حكوومه‌تى به‌ریتانیا ئه‌نجام دا، دواى دیداره‌كه تیریزا مه‌ى له لێدوانێكى رۆژنامه‌وانى ئه‌ردۆغانى شه‌رمه‌زار كرد و له‌باره‌ى مافه‌كانى مرۆڤ هۆشداریی پێ دا.\nئه‌و هه‌ڵوێسته‌ى مه‌ى دواى هه‌وڵ و ناڕه‌زایى رێكخراوه‌كانى بوارى مافى مرۆڤ دێت، ئه‌و رێكخراوانه سه‌رۆك وه‌زیرانى به‌ریتانیایان به‌وه تۆمه‌تبار كرد كه له‌به‌رانبه‌ر رێككه‌وتنه بازرگانییه‌كانى وڵاته‌كه‌ى له‌گه‌ڵ توركیا، چاوپۆشی له پێشێلكارییه‌كانى ره‌جه‌ب ته‌یب ئه‌رۆدغان ده‌كات له بوارى مافه‌كانى مرۆڤدا.\nبه‌ڵام تیریزا مه‌ى وه‌ڵامى ئه‌و ناڕه‌زایییانه‌ى دایه‌وه و هۆشداریى به ئه‌ردۆغان دا. مه‌ى ده‌ڵێ، "دادگاییكردنى ئه‌و كه‌سانه‌ى كه هه‌وڵیان داوه كوده‌تا به‌سه‌ر حكوومه‌تێكى هه‌ڵبژێردراو بكه‌ن، كارێكى ره‌وایه، به‌ڵام نابێت به‌هاكانى دیموكراسى پێشێل بكرێت".\nمه‌ی دووپاتى ده‌كاته‌وه كه به ئه‌ردۆغانى گوتووه به‌هاكانى دیموكراسى بپارێزێت و پابه‌ند بێت به مافه‌كانى مرۆڤه‌وه.\nرێكخراوه‌كانى بوارى مافه‌كانى مرۆڤ به‌رده‌وام ره‌خنه له ئه‌ردۆغان و ده‌سه‌ڵاتى ئێسته‌ى توركیا ده‌گرن، كه كوده‌تا شكستخواردووه‌كه‌ى ته‌مموزى 2016یان كردووه‌ته بیانوو بۆ لێدانى ركابه‌ره سیاسییه‌كانیان، به‌مه‌ش هه‌زار كه‌سیان له ئۆپۆزسیۆن خستووه‌ته گرتووخانه‌كانه‌وه.\nسه‌رچاوه/ رۆژنامه‌ى عه‌ره‌ب